Илғор теримчилар рағбатлантирилди - AmuNews.uz - энг сўнгги янгиликлар\n1 USD = 7790.2 +7790.00\n1 EUR = 8888.62 +8888.00\n1 RUB = 115.07 +115.00\nИлғор теримчилар рағбатлантирилди\nАйни пайтда жаннатмонанд диёримизда қут-барака фасли, пишиқчилик мавсуми. Бошқача айтганда, ғалвирни сувдан кўтарадиган палла. Деҳқонларимиз йил давомида қилган меҳнатининг самарасини йиғиб, даромадларини сарҳисоб қилмоқда. Юртимиз далаларида пахта йиғим-терими қизғин давом этмоқда. Ҳосилнинг ҳар бир толасини эҳтиётлаб, нест-нобуд қилмай териб олиш уларни янада масъулият билан ишлашга ундаётир. Эл хизматига камарбаста, юрт фаровонлиги йўлида чинакам фидойилик намунасини кўрсатишга қодир пахтакорлар доимий равишда моддий ва маънавий рағбатлантириб келинмоқда. Ана шундай азму шижоатли, меҳнаткаш деҳқонлари бор эл эса асло кам бўлмайди.\nУларнинг фидойилиги натижасида амударёлик пахтакорлар жорий йилда ҳар йилги анъанага содиқ қолган ҳолда жорий йилда ҳам давлатга пахта сотиш режасини мамлакатимизда биринчилардан бўлиб адо этдилар.\nБунёд этилган 40 минг тоннадан ортиқ улкан пахта хирмони туманимиз меҳ-наткашларининг мустаҳкам оғзибирчилиги, ҳамжиҳатлиги, эзгу мақсад йўлида бирдамлиги самараси, десак хато бўлмайди. Чунки йиғим-терим мавсумида ҳар бир корхона, ташкилот муассаса ходимлари пахтакорларга елкадош бўлишди. Айниқса, тиббиёт ходимлари, умумтаълим мактаблари ўқитувчилари умумхалқ ҳаракатига айланган пахта теримида ғайрат-шижоат кўрсатишди.\nЯқинда туманимиз ҳокими Султонбой Йўлдошев йиғим-теримда фаол қатнашиб, энг кўп пахта терган ходимларини совғалар билан тақдирлади.\nДарҳақиқат, юртимизда деҳқон меҳнатини қадрлаш ва рағбатлантириш, ерга, мулкка нисбатан чинакам эгалик ва манфаатдорлик ҳиссини қарор топтириш йўлида изчил амалга оширилаётган кенг кўламли ислоҳотлар натижасида деҳқон жамиятимизда муносиб мавқега эга бўлди. Унинг ерга, меҳнатга, ҳаётга муносабати ўзгарди. Ўз даласи, ерининг нафасини сезадиган, шунинг баробарида, унга меъёрида сув тараб, ўғит берадиган бўлди. Бугунги фермер омилкор. Кам харажат қилиб, кўп даромад олишга интилади. Давлатимиз томонидан фермерлик ҳаракати ривожи йўлида қатор имтиёзлар яратилгани, фермер хўжаликлари майдонларини оптималлаштириш, ерларнинг мелиоратив ҳолатини яхшилаш, эртапишар ва серҳосил навлар яратиш, ғўза навларини ҳар бир ҳудуднинг тупроқ ва иқлим шароитига, сув билан таъминланиш даражасига қараб жойлаштириш бўйича кенг кўламли ишлар амалга оширилгани, янги техника, минерал ўғитлар, сифатли уруғлик, ёқилғи-мойлаш материалларининг фермер хўжаликларига ўз вақтида етказиб берилгани ҳам пахтачилик соҳасида эришилаётган юксак марраларнинг муҳим омилларидандир.\nПахта йиғим-теримида фаол иштирок этаётган ҳашарчи ва пудратчиларни рағбатлантиришга бағишланган тадбирлар эса давом этмоқда.\nПахта йиғим-терими авжида (+Видео)\nЖасоратли меҳнат самаралари\nМанғит шаҳрида рўй берган ёнғин ҳодисаси юзасидан расмий баёнот\nАмударёда 230 млн. сўмдан зиёд маблағга пайпоқ ишлаб чиқариш цехи фаолияти йўлга қўйилди (видео)\nҚизилчоли маҳалласида кўргазмали семинар ўтказилди (+видео)\nОломоннинг ноқонуний “жазо”си


"Навбаҳор" майдонни ёмонлаган Арвеладзега Наманган ФА вице-президентидан жавоб\n8 октябрь, 2018, 11:32\nТеглар:Навбаҳор | Шота Арвеладзе | Пахтакор\nШота Арвеладзега жавоб "Навбаҳор" вакилининг жавоби\nКеча Наманганнинг “Навбаҳор” клуби янги бош мураббийи Андрей Канчельскис иштирокида матбуот анжумани ўтказилди. Унда Наманган вилоят футбол ассоциацияси вице-президенти Шамшод Сариков ҳам иштирок этди. Шамшод Сариков журналистлар саволларига жавоб берди.\n- “Пахтакор” устози Шота Арвеладзе Намангандаги “Марказий” ўйингоҳ майсасидан жорий мавсумдаги Наманганда ўтказилган баҳслардан кейинги матбуот анжуманида нолиганди. Майдон ҳолатини яхшилаш борасида қандайдир ишларни амалга ошириш режаси борми?\nШ.Сариков: - Наманганда “Пахтакор”га қарши ўтган учрашувлардан сўнг сўнг пойтахтликлар устози Шота Арвеладзе майдон майсаси ҳақида салбий фикрлар билдирганди. Биринчи ўйиндан кейин майдон чимидан нолиган мутахассис, бир ярим ойдан сўнг яна Наманганга келиб, майдон ҳолати ҳақида яна гапирди. Ҳар қандай футбол мутахассиси ҳам бир ярим ой ичида майсани аъло даражада келтириш мумкин эмаслигини яхши билади. Яъни қисқа вақт оралиғида бу ишни қилиш жуда мушкул. Бунинг учун ҳеч бўлмаганда камида олти ой ёки бир йил вақт кетади. Бу ҳақда жуда кўп бора бош қотирдик. Бу масала бўйича ҳозирда айрим ташкилотлар билан музокара олиб бормоқдамиз. Тез кунларда Қаршидаги “Марказий” ўйингоҳ майдони билан шуғулланган мутахассислар Наманганга етиб келишади. Айни дамда келгуси йилнинг июнь ойи охирига қадар ўйингоҳ чимини яхши ҳолатга келтиришни ўйлаб турибмиз. Россияда бўлиб ўтган жаҳон чемпионатида фойдаланилган майдон чимларидан олиб келиш режалаштирилган. Ҳозирда Косонсойдаги стадион ҳолатини ҳам ўрганмоқдамиз ва иш режасини ишлаб чиққанмиз. Яқин кунларда бу масала ҳам ўз ечимини топади.


Донбасс: Ринат Ахметов бўлгинчиларга қарши намойишга чақирди - BBC O'zbek\nДонбасс: Ринат Ахметов бўлгинчиларга қарши намойишга чақирди\nImage caption Ахметовга қарашли Метинвестнинг ишчилари ва милиция Мариупол кўчаларини қўриқламоқда.\nУкраиналик нуфузли бизнесмен ва тадбиркор Ринат Ахметов Донбасс аҳлини минтақада бўлгинчилик ва қон тўкилишига норозилик ўлароқ огоҳлантирув акциясида қатнашишга чақирган.\n"Мен барча меҳнат ташкилотларини эртага огоҳлантирув ҳаракатига чақираман. Ушбу намойиш кун ярмида Донбасснинг барча корхоналарида чалинадиган гудок овози билан бошланади. Қон тўкилишларга қарши! Тинчлик учун!"- дейилади Ахметовга тегишли СКМ ширкати сайтида.\nМиллиардернинг шошилинч мурожаати "Украина" телеканалининг одатдаги эфирини тўхтатиб, транслация қилинган.\nРинат Ахметов ҳаммани, жумладан ҳайдовчиларни ушбу акцияга қўшилишни таклиф қилган ва Донбассда тинчлик ўрнатилмагунга қадар кун ярмида гудок чалишга чорлаган.\n47 ёшли Ринат Ахметов Украинанинг энг бой одами саналади. Forbes журнали унинг бойлигини 15,4 млрд доллар деб баҳолаган. Ахметов ўз бойлигини металлургия ва ёқилғи-энергетика соҳаларидан тўплаган.\n"Систем Кэпитал Менеджмент" молиявий-ишлаб чиқариш гуруҳи орқали 100 дан ортиқ йирик корхоналарни назорат қилади.\nБизнесменнинг таъкидлашича, душанба куни 50 минггача мариуполликлар қон тўкилишига қарши Тинчлик юришига чиқмоқчи бўлганлар. "Сабаби одамлар қўрқувда, террорда яшашдан, кўчага чиқиб ўққа дуч келишдан қўрқувдан чарчаганлар". Бироқ тинч намойишчиларга қарши бўлгинчилар қуролларни ишга солишга тайёр эканликликлари аниқ бўлгач, Ахметов ўзининг корхоналари ишчиларидан акцияни бошламай туришни сўраган.\n"Шаҳарда қароқчилик ва ўғрилик. Донбассда автомат ва гранатометлар билан юришибди. Бу тинч ҳаёт ҳисобланадими? Бу энди кучли иқтисодми? Буни етарли иш ҳақи дейиладими? Йўқ! Ва айнан шунинг учун одамлар тинчлик маршига чиқишни хоҳладилар",- дейилади шунингдек Ахметов мурожаатида.\n"Мен ҳаммага айтмоқчиман: бизни қўрқитиб, тўхтатиб бўлмайди. Ҳеч кимга, хусусан, ўзини қандайдир Донецк республикаси деб атаётганларга. Ким улар ҳақида эшитган",- киноя билан сўрайди олигарх.- Ким ДХР нинг раҳбарлари номини билади? Улар Донбасс учун нима қилишди?"\nОлдинроқ Ринат Ахметов Донбасснинг аксарият аҳолиси Украина бирлигини қувватлаётганларини билдирганди.\nЯқинда Ахметов Украина ҳукуматига мурожаат билан чиқиб Донбасс вилоятида аксилтеррор амалиётларни тўхтатишга чақирди. Буни кўпчилик Ахметовнинг "Донецк халқ республикаси"ни қувватлаш белгиси деб тушунганди.\nБироқ душанба кечқурун бизнесмен ДХР ва бўлгинчиликни қабул қилиб бўлмасликни билдирди.\n"Мен қандайдир ДХР Донбассни яксон қилишига йўл қўймайман", деган Ахметов.\nМариуполдаги давлат идораларини эгаллаб олганларни қувиб чиқарган Метинвест ишчилари бинони қўзғолончилардан қолган баррикада ва ахлатдан тозалашга киришдилар.\nЎтган жумада кўмир саноати ишчилари Мариупол кўчаларини баррикадалардан тозалаш учун ҳимоя кийимларида чиқишди. Мухбирлар айтишича, Донбассдаги иккинчи йирик шаҳарда аста-секин тартиб ўрнатилмоқда. Ишчилар милиция билан бирга шаҳарни қўриқлашда ва жамоат тартибини назорат қилишда кўмаклашмоқдалар.\nАйни вақтда Украина оммавий ахборот воситалари хабар қилишича, Донецкнинг Горловкасида номаълум қуролли шахслар давлатнинг "Трансаммиак" корхонаси ишлаб чиқариш бошқармасига ҳужум қилганлар.\nХабарларга кўра, қуроллилар бир нечта автомашина ва компютерларни ўғирлаганлар. Бинога ҳам зарар етказилган.\n"Трансаммиак" нинг раҳбарияти ҳужум ишлаб чиқаришга таъсир қилмаганини айтган.\nШу билан бирга Луганскда "Луганск халқ республикаси" раҳбарияти Украина президентлик сайловлари учун сайлов масканларини ёпишга қарор қилган.\nImage caption Луганскда Россияга қўшилишни орзу қиладиганлар оз эмас.\nФаолларнинг сўзларига кўра, "Луганск халқ республикаси" сайловларни ноқонуний деб билгани учун, ҳар қандай йўл билан вилоят ҳудудида президентлик сайловлари ўтишига қаршилик қилади. Уларнинг фикрича, Украина ғарби ва шарқини бирдек қониқтирадиган президент бўлиши мумкин эмас.\nЛХР фаоллари Луганск 25 майга белгиланган президентлик сайловларида қатнашмаслигини маълум қилганлар.\nАйни пайтда АҚШ Давлат департаменти Украинадаги президентлик сайловларига тайёргарлик жараёнини қувватлаган.\n"Украина ҳукуматининг президентлик сайловларига тайёргарлиги яхши кетмоқда. Мамлакатдаги 93 фоиз сайлов комиссиялари одатий тартибда ишламоқда", деган Қўшма Штатлар давлат департаменти расмий вакили Женифер Псаки.\n"Украина шарқидаги минтақаларда, жумладан Қримда муаммолар бор. Бироқ мамлакатнинг аксарият ҳудудлари тинч ва сайловга шай турибдилар", деб айтган у.


Раҳмат Файзий (1918-1988) | www.ziyouz.uz\nБош саҳифа Ўзбек зиёлилариРаҳмат Файзий (1918-1988)\nТаниқли адиб Раҳмат Файзий 1918 йил 10 сентябрь куни Тошкентда Бешёғоч даҳасининг иккинчи тиконли мозор маҳалласида майда косиб оиласида дунёга келди. У ўрта мактабни тугатиб, электр-механика техникумида ўқиди. Сўнг «Ленин учқуни», «Ёш ленинчи» газеталари муҳарририятларида ишлади. Унинг дастлабки шеърий машқлари, лавҳа ва очерклари мазкур газеталар саҳифаларида (1937) эълон қилинди. Раҳмат Файзий «Қизил Ўзбекистон», «Ўзбекистон маданияти» (1957—1959) газеталари, «Шарқ юлдузи» (1951 — 1954) журналида ишлаган пайтларида унинг қалами янада чархланди.\nИккинчи жаҳон урушидан кейинги тинч қурилиш йилларида ёзувчи «Тўй тўёнаси» (1951), Мирзачўлни ўзлаштираётган ёшларга бағишланган «Чўлга баҳор келди» (1951), «Повесть ва ҳикоялар» (1954), «Шоҳи дарпарда» (1958) каби қисса, очерк ва ҳикоя тўпламларини яратиб, элга танилди.\nИжодкорнинг «Текин музқаймоқ», «Менинг бобом», «Чўнтак», «Нафиса» каби ҳикоялари болаларни миллий руҳда тарбиялашга хизмат қилди.\nРаҳмат Файзий 1962—1965 йилларда «Ўзбекфильм» киностудиясида ишлади. Унинг «Сен етим эмассан» (1962), «Ёр-ёр» киносценариялари асосида ишланган фильмлар ўзбек миллий киноси ривожига салмоқли ҳисса бўлиб қўшилди. Айниқса, ёзувчининг «Сен етим эмассан» киносценарийси бўйича суратга олинган фильм қатор хорижий мамлакатлар экранларида намойиш этилиб, томошабинларга манзур бўлди.\nРаҳмат Файзий 1969 йили шу сценарий асосида яратган «Ҳазрати инсон» романида темирчи Маҳкам ота ва Меҳринисо опа фаолияти орқали оддий кишилар қаҳрамонлигини кўрсатди.\nРаҳмат Файзий Ўзбекистонда хизмат кўрсатган санъат арбоби (1968), Ўзбекистон халқ ёзувчиси (1968), Польша Халқ Республикасида хизмат кўрсатган маданият арбоби фахрий унвонлари билан такдирланган. Ёзувчининг қатор асарлари рус ва бошқа қардош тилларга ўгирилган. У 1988 йилнинг куз кунларида вафот этган.\n← Аввалги Аввалги Туроб Тўла (1918-1990)\nКейинги → Кейинги: Назармат (1917-2009)


827-сон 30.09.2019. Фуқаролик ҳолати далолатномаларини қайд этиш қоидаларига ўзгартириш ва қўшимчалар киритиш тўғрисида\nЎзбекистон Республикаси Президентининг «Фуқаролик ҳолати далолатномаларини қайд этиш тизимини янада такомиллаштириш чора-тадбирлари тўғрисида»ги 2018 йил 12 июндаги ПҚ-3785-сон қарори ижроси юзасидан Вазирлар Маҳкамаси қарор қилади:\n1. Вазирлар Маҳкамасининг 2016 йил 14 ноябрдаги 387-сон қарори (Ўзбекистон Республикаси ҚТ, 2016 й., 11-сон, 104-модда) билан тасдиқланган Фуқаролик ҳолати далолатномаларини қайд этиш қоидаларига иловага мувофиқ ўзгартириш ва қўшимчалар киритилсин.\n2. Манфаатдор вазирлик ва идоралар бир ой муддатда ўзлари қабул қилган норматив-ҳуқуқий ҳужжатларни ушбу қарорга мувофиқлаштирсинлар.\n3. Мазкур қарорнинг ижросини назорат қилиш Ўзбекистон Республикасининг Бош вазири ўринбосари — Ўзбекистон Хотин-қизлар қўмитаси раиси Э.И. Баситханова ва Ўзбекистон Республикаси адлия вазири Р.К. Давлетов зиммасига юклансин.\nВазирлар Маҳкамасининг 2019 йил 30 сентябрдаги 827-сон қарорига\n1. 2-бандга «Ўзбекистон Республикаси Конституциясига,» сўзларидан кейин «Ўзбекистон Республикасининг халқаро шартномаларига,» сўзлари қўшилсин.\n2. 18-банд қуйидаги таҳрирда баён қилинсин:\n«18. Белгиланган муддатнинг ўтиб кетганлиги туғилганликнинг қайд этилишига тўсқинлик қила олмайди.\nАгар туғилганликни қайд этиш тўғрисидаги ариза белгиланган муддатдан ўтказилиб берилган бўлса, туғилиш туғилганлик тўғрисидаги далолатномаларни қайд этиш жорий рўйхатга олиш дафтарига қайд этилади, бола тўғрисидаги маълумотлар: фамилияси, исми, далолатнома ёзуви тартиб рақами, санаси боланинг ҳақиқий туғилган йилидаги ҳамда жорий йилда юритилган Алфавит дафтарларга ёзиб қўйилади».\nа) қуйидаги мазмундаги тўртинчи — олтинчи хатбошилар қўшилсин:\n«Далолатнома ёзувларига ўзгартиришлар, тузатишлар ва қўшимчалар консул ёки нотариус томонидан тасдиқланган ишончнома ва ариза асосида амалга оширилиши мумкин.\nВафот этган шахсларнинг туғилганлик, никоҳ тузиш, никоҳдан ажралганлик ҳақидаги далолатнома ёзувларига тузатиш ва қўшимчалар суд қарорига асосан ФҲДЁ органи томонидан киритилади»;\nб) тўртинчи хатбоши еттинчи хатбоши деб ҳисоблансин.\n«далолатнома ёзувларида имловий хато ва ноаниқликлар бўлганда, шунингдек туғилган вақти, жойи ва отасининг исми ҳақидаги ёзув мавжуд бўлмаганда».\n5. Қуйидаги мазмундаги XIV1-боб қўшилсин:\n«XIV1-боб. «ФҲДЁнинг ягона электрон архиви» ахборот тизими\n2233. ФҲДЁ органлари ўзаро ҳамда бошқа манфаатдор ташкилотлар билан «ФҲДЁнинг ягона электрон архиви» ахборот тизими орқали ахборот алмашишлари мумкин. «ФҲДЁнинг ягона электрон архиви» ахборот тизими орқали алмашилаётган ахборот ФҲДЁ органлари ва манфаатдор ташкилотлар томонидан иш юритувига расмий ҳужжат сифатида қабул қилинади».\n(Қонун ҳужжатлари маълумотлари миллий базаси, 30.09.2019 й., 09/19/827/3827-сон)


МЮ “Реал” ҳужумчиси ва ишсиз юрган зўр тўпурарни олмоқчи\n30 сентябрь, 2020, 11:00\nТеглар:Манчестер Юнайтед | Эдинсон Кавани | Лука Йович\nСульшерга зўр тўпурар керак\n“Манчестер Юнайтед” трансфер бозори ёпилгунича бир неча харидни амалга оширишга ҳаракат қилмоқда.\nБиринчи навбатда, манчестерликлар “Реал” ҳужумчиси Лука Йович учун курашга қўшилди. Зинедин Зидан жамоасида ўзини оқлай олмаётган сербиялик ҳужумчига “Рома” ҳам кўз тиккан. Сульшер ёш ҳужумчини ижарага олмоқчи.\nШунингдек, “Манчестер Юнайтед” мутасаддилари эркин агент сифатида иш қидираётган Эдинсон Кавани агентлари билан музокара ўтказмоқда. Уругвайлик ҳужумчининг катта маош талаб қилаётгани унга жамоа топишни қийинлаштирмоқда. Шу боис “Бенфика”, “Алетико” ва “Ювентус” каби жамоалар Каванини олишдан бош тортди.\nЭдинсоннинг хизмати таклиф қилинган “Барселона” ва “Реал” бу ҳужумчини олмаслигини билдирди.\nСульшер футболчи танлашни билмайдими?


Давид Алаба Бундеслигада рекорд ўрнатди\n8 ноябрь, 2020, 12:21\nТеглар:Давид Алаба | Бавария | Бундеслига\nУ юбилей ўйинини ўтказди.\n"Бавария" ҳимоячиси Давид Алаба Бундеслиганинг 7-туридан ўрин олган "Боруссия" Дортмундга (3:2) қарши кечган ўйинда рекорд ўрнатди.\nГап шундаки, “Сигнал Идуна Парк”даги ғалаба австриялик футболчи учун Бундеслигадаги юбилей 200-ғалаба бўлди. Бунинг учун унга 272 та ўйин кифоя қилди. Янада аниқроқ айтганда, Алаба 73,5 фоиз ўйинда ғалаба қозонмоқда. Бу рекорд кўрсаткичдир.\n28 ёшли Алаба жорий мавсум “Бавария” сафида жами 10 та ўйинда майдонга тушди ва 1 та гол ҳамда 1 та голли узатмага муаллифлик қилди. Унинг клуб билан амалдаги шартномаси 2021 йилнинг ёзида ўз ниҳоясига етади. У фаолияти давомида "Бавария"дан ташқари Германиянинг "Хоффенхайм" клубида ҳам тўп сурган.


Ўшлик таниқли фазогир Солижон Шарипов июн низолари ҳақида нима дейди? - BBC News O'zbek\nЎшлик таниқли фазогир Солижон Шарипов июн низолари ҳақида нима дейди?\nImage caption Доимо кўкка интилган бу инсоннинг оёғи бугун ўзи туғилиб ўсган ерга боғланиб қолган\nАсли Ўшлик фазогир Солижон Шарипов икки бора фазога учган. Самода юрган кам сонли фазогирлардан бири. Аммо доимо кўкка интилган бу инсоннинг оёғи бугун ўзи туғилиб ўсган ерга боғланиб қолган. У бугун ўтган июн зўравонлигидан бери ажралиб кетган ўзбеклар ва қирғизларни яраштириш илинжида ёшлиги ўтган Ўшга, Ўзганга келиб турибди. Фазогир ҳатто зўравонликда оиласи зарар кўрган, ўқиши қолиб кетган юзлаб ўшлик ўспиринларни Россияга ўқишга жўнатган. Москвадан Ўшга жўнаб кетиши олдидан қирғизистонлик ўзбек фазогир Солижон Шарипов билан боғланиб, аввалига она юртидаги бир йил аввалги зўравонликдан илк қандай хабар топгани ҳақида сўрадик:\nСолижон Шарипов: Ишда эдим. Россия ҳарбий кучларида ишлайман. Ҳали ўша воқеадан бир кун олдин ҳам Ўш ва Жалол-Ободда вазият танг деган гапларни эшитгандик. Эрталаб эса қариндошларим қўнғироқ қилишди ва Ўшда миллий низо бошланганини айтишди. Бошида кичикроқ жанжалдир, тез орада босилиб қолар, деб ўйладим. Аммо менга одамлар хадеб телефон қилишар ва аҳвол жуда жиддийлигини айтишарди. Кейин соат ўнларда Москвадаги Қирғиз элчилигига бордим. Элчихона яқинида одам кўп эди. Аммо янада кўпроқ одам яқиндаги Ўзбекистон элчихонаси олдида тўпланганди. Эсимда, 10 минг нафарча одам тўпланганди. Ҳамма мендан савол сўрар, менда эса уларга айтадиган жавоб йўқ эди. Худди ўша дақиқаларда Ўш ва Жалол-Ободда одамлар ўлаётганини билмасдим.\nБи-би-си: Элчилик олдида сиз нималардан бохабар бўлдингиз?\nСолижон Шарипов: Ўш ва Жалол-Ободда Ўзбеклар ўлдирилаётганини кўпчилик аллақачон биларди. Кейин Ўзбеклар ҳужум қилмаганини, балки ҳужумчилар узоқ минтақалардан келишганини ҳам билишарди. Яъни, ҳаммамиз билганимиздек, қирғизлар шаҳарга келишган ва одамларга ҳужум қилишаётганди. Элчиликка келганларнинг кўпчилиги қариндошлари ўлдирилган инсонлар эди. Кўпчилик менга қўнғироқ қилиб, ёрдам сўрарди. Мен эса, Қирғизистондаги дўстларимга телефон қилдим, Ўш ва Жалол-Обод милициясидаги ўртоқларимдан инсонларни қутқаришни сўрадим. Ўша куни милиционерлар кўплаб одамларни қутқазишди ҳам. Москвадаги элчихонада эса, ҳеч ким Қирғизистондаги вазият борасида жавоб бера олмасди.\nБи-би-си: Одамларни қандай ўлдиришаётганди? Бу борада ҳам ҳикояларни эшитдингизми?\nСолижон Шарипов: Мен ҳозир буни эслашга ҳам юрагим бетламайди. Даҳшатли эди. Одамларни, болаларни қандай ўлдиришгани, аёлларни қандай зўрлашгани ҳақида мен анча кейин хабар топдим. Аёллар ва кексаларни ҳам ўлдиришган. Жуда ёмон бўлган. Мен шу зўравонликдан икки-уч ҳафта ўтгач, баъзи видеотасвирларни кўрдим.\nБи-би-си: Сизнинг Ўш вилоятидаги, Ўзгандаги оила аъзоларингиз омонмилар? Улар нима қилишган?\nСолижон Шарипов: Барча қариндошларим Ўш ва Ўзганда яшашади. Отам, ҳамширам ва иниларим Ўзганда истиқомат қиладилар. Худога шукур, Ўзгандаги ўзбек ва қирғиз қариялари бирлашиб, ҳужумчиларни тўхтатиб қолишган. Шу асно шаҳарни асраб қолганлар. Бўлмаса, 1990 йилги миллий низода айнан Ўзган шаҳри энг қаттиқ азият чекканди.\nБи-би-си: Сиз Ўшдаги зўравонликни эшитгач, у ерга боргандингиз, шундайми?\nСолижон Шарипов: Мен Ўш ва Жалол-Ободга бордим. Одамлар билан учрашдим, нималар содир бўлганини ўз кўзим билан кўрдим. Нималарни кўрганимни тасвирлашга тилим айланмайди. Бу учун сўз тополмайман. Икки тарафдан ҳам кўплаб инсонлар нобуд бўлган. Аммо бир тараф ҳужум қилган, иккинчи тараф эса ўзини ҳимоя қилган.\nБи-би-си: Сиз зўравонликни тасвирлай олмаслигингизни айтдингиз. Айнан қандай ҳодиса сизни қаттиқ ларзага солган?\nСолижон Шарипов: Мен кўп одамларни учратдим, улар нима бўлганини айтиб беришди. Айниқса, ёш қизларнинг зўрлангани ва ўлдирилгани ларзага солди. Бир ҳолат хотирамда михланиб қолган: Катта сондаги одамлар бир одамни ушлаб олишади-да, устидан бензин қуйиб, тириклайин ёқиб юборишади.Атрофда эса 150 нафарча одам томошабин бўлиб туради. У қийналди, оғриқдан бақирди, чақирди, қимирлашга интилди. Аммо ҳеч ким унга ёрдам бермасди, ҳамма томоша қилиб турарди. Бу даҳшатли ҳодисанинг видеотасвири ҳам бор.\nБи-би-си: У ёндирилган одам ким эди?\nСолижон Шарипов: У ўзбек эди. Ёшгина йигит эди.\nБи-би-си: Нега бундай қилишган деб ўйлайсиз?\nСолижон Шарипов: Одамлар инсоний қиёфасини йўқотиб қўйган. Бўлмаса, қандай қилиб одамлар бир инсон устидан бензин қуйиб, тириклайин ёқиб юборади. Буни тушуниш қийин. Бу жуда афсусланарли воқелик.\nБи-би-си: Кўп қурбонлар ўзбеклар бўлди. Лекин қирғизлар ичида ҳам ўлганлар бўлган-ку?\nСолижон Шарипов: Албатта, қирғизлар орасида ҳам қурбонлар бўлган. Бошқа миллатлар орасида ҳам ўлганлар бор. Лекин бир нарса аниқ - шаҳарларда яшаганлар бировга ҳужум қилишмаган. Улар ўзларини ҳимоя қилишга мажбур бўлишган. Уйларини, оилаларини ҳужумчилардан сақлашга интилишган. Ўз уйингни ҳимоя қилатуриб, баъзан ўша ҳужумчини ўлдириб қўйишинг ҳам мумкин. Аксарият қурбонлар ўзбеклар эди. Аммо, шаксиз, қирғизлар ичида ҳам ўлганлар бор эди. Нега ўзбеклар бунчалик кўп ўлдирилгани борасида тўхталсак, ҳужумчи тўдалар қўлида кўплаб қурол-аслаҳа бўлган. Кўчалардаги одамлар эса, фақат маҳалласини баррикада тиклаб, ҳимоя қилишган. Аммо қўлида бирон қуроли бўлган одамлар ҳалиги қуролини ишга солиб, ўзларини ҳужумчилардан ҳимоя қилишган. Аммо ўзини ҳимоя қилганлар жуда ёмон қуролланган бўлган.\nБи-би-си: Аммо ўз жонини хатарга қўйиб, ўзбекларни асраган қирғизлар ҳам бўлган, шундайми?\nСолижон Шарипов: Мен фақат ўзбек ёки қирғиз деб айтаётганим йўқ. Ҳар қандай миллат ичида ҳам ёмон одамлар бўлади. Қирғизлар орсида менинг яқин дўстларим кўп. Улар ўзбекларни ҳимоя қилишди. Мен бу низони ўзбек ва қирғиз ўртасидаги уруш, деб атамаган бўлардим. Ёшлар шаҳарларга ҳужум қилишди ва аёлларни, кексаларни ўлдиришди.Мен Қирғиз халқини ҳурмат қиламан. Лекин ўша пайтлари кўпчилик алданганди.\nБи-би-си: Нега бу зўравонлик юзага келди, сизнингча?\nСолижон Шарипов: Сабаби мана бундай, деб айтиш жуда қийин. Менимча, бу учун вақт керак, чуқур ва батафсил текширув керак.\nБи-би-си: Нега Қирғиз милицияси ва ҳарбийлари ўз қуролларини ҳимоя қилмасдан, ҳужумчи тўдаларга шундоққина топшириб қўйишган?\nСолижон Шарипов: Бу масала атрофида саволлар кўп. Куч тизимларида ишловчи кўпчилик қирғиз миллатига мансуб. Милицияда ишлайдиган ўзбеклар сони жуда оз. Ҳатто халқаро тадқиқотлар ҳам милиция ва ҳарбийлар ҳужумчиларга ўз қуролларини бериб қўйишганини қайд этган. Илк икки кун давомида улар оддий инсонларни ҳимоя қилишга ҳаракат қилишмади. Нимадир қилишни бошлашганида эса, жуда кеч бўлганди.\nБи-би-си: Сиз бугунги кундаги энг машҳур ўшликсиз. Кутилмаганда, ўз елкангизда масъулият ҳис қилиб қолгандирсиз. Одамлар сизга келиб дардларини баён қилишгандир..?\nСолижон Шарипов: Одамлар кимга бориб шикоят қилишни билишмасди. Мен Ўшга борганимда ҳамма менинг олдимга келар ва шикоятлари ёзилган қоғозларни тутқазишарди. Чунки ўша пайтлари милиция ва маҳкамалар одамларнинг шикоятларини қабул қилишмади. Ҳеч ким бу одамларни ҳимоя қилмаган. Улар ўзларини ўзлари ҳимоя қилишга мажбур эдилар. Менда ҳали-ҳамон даста-даста шикоятлар турибди. Инсонлар бошларига тушган кўргуликларни ёзишган. Мен баъзи шикоятларни президент Роза Ўтинбоева билан учрашганимда унга топширдим. Чунки мен шахсан ўзим президент билан учрашиб, гаплашишим зарур, деган фикрга келгандим. Айрим шикоятлар Бирлашган Миллатлар Ташкилотига, Оврўпога жўнатилди.\nБи-би-си: Президент сиз айтиб берган ҳикояларни эшитиб, кўнгли бузилдими, ларзага тушдими?\nСолижон Шарипов: У кўп ҳолатларни биларди. У мени тушунгандек туюлди. Аммо ўша кўргулик бошига тушган одамдан эшитиш бошқа, иккинчи бир оғиздан эшитиш бошқа. Президент чора кўришга ваъда берганди. Лекин нималар кечаётганини у биларди.\nБи-би-си: Мана, Ўшда икки миллатни яраштириш йўлида махсус ҳафталик ўтказаяпсизлар. Бу саъй-ҳаракатлар бирон самара беришига ишонасизми? Чунки Ўшда инсонлар ҳамон кўчага чиқишга қўрқиб яшашмоқда.\nСолижон Шарипов: Умид қиламан, ҳаммаси яхши бўлади. Лекин ҳамма нарсани унутиш учун вақт керак.\nБи-би-си: Қандай қилиб бу каби зўравонликни унутиш мумкин?\nСолижон Шарипов: Вақт ўзи ҳаммасига ҳаким, деган гап бор. Бу бизнинг ватанимиз. Биз бирга яшашимиз керак. Қирғизистонда фақат қирғиз ва ўзбек яшамайди. Руслар, татарлар ва бошқалар ҳам истиқомат қиладилар. Ўзбеклар ичида ҳам, қирғизлар ичида ҳам кўпчилик тинч яшашни истайди. Одамлар болалари келажагини, бахтини кўришни ният қилишади. Умидимиз шу - одамлар яна аввалгидек тинч-тотув яшаб кетишади. Тўғри, бу гапни айтиш қийин, лекин энди вақт ўзи ҳаким ҳаммасига.\nБи-би-си: Сиз фазогир сифатида инсон зоти эришиши мумкин бўлган энг юксак муваффақиятларни қўлга киритдингиз. Айни пайтда, мана, одамзод бир-бирига муносабатда қанчалик тубан кетишига ҳам гувоҳ бўлиб турибсиз. Бунчалик тескари икки ҳақиқат ўртасида ўзингизни қандай ҳис қиласиз?\nСолижон Шарипов: Мен Совет Иттифоқида туғилиб, ўсдим. У пайтлар бошқача эди. Одамлар илмга талпинарди, ўқишга интиларди. Янги авлод эса йўлини йўқотиб қўйди. Кўплаб ёшлар олий таълим олиш имконига эга эмас. Давлатда умуммамлакат мафкураси йўқ. Ёшлар ўқишни эмас, пул топишни ўйлашади. Улар халқаро қонунларни, ўз ҳақ-ҳуқуқларини билишмайди. Кейин бошқаларнинг ҳақ-ҳуқуқларини ҳам поймол этишади. Мен кичиккина бир шаҳарчадан чиқиб, шунчаликка эришдим, фазога учдим. Кўплаб ёшлар бугун фазогир бўлишни исташмайди. Ҳатто, Россияда ҳам ё тижоратчи, ё адвокат бўламан, деб интилишади. Лекин ҳозир Ўзбекистон ва ё Қирғизистон каби мамлакатлардан фазогир чиқиши жуда қийин. Бу учун ўша мамлакатда катта пул бўлиши керак. Балки, бир кун яна бирон марказий осиёлик фазога учар...\nБи-би-си: Ўш фожеасига қайтсак, бу яна қайтарилиши мумкинми? Чунки 21 йил олдин ҳам Жанубий Қирғизистонда шундайин зўравонлик содир этилганди.\nСолижон Шарипов: Бу қайтарилмаслиги керак. Аммо ҳозир бирон башорат қилиш ҳам қийин. Чунки бу энди ҳукуматга, раҳбарларга боғлиқ. Балиқ бошидан сасийди, деган мақол бор. Шу боис, ҳамма нарса тепада ўтирган одамларга бориб тақалади. Совет Иттифоқи қулаши ортидан ҳокимиятга келганлар халқни ўйлашмади. Ишсизилк кучайди. Одамлар бола-чақаларини боқа олмай қолишди. Кейин миллатчилар пайдо бўлишди. Улар барча муаммолар учун бошқа миллатларни айбдор қилиб кўрсатишди. Менимча, ана шу учун ҳозиргидек бир аҳвол юзага келди. Агар ҳокимиятдагилар рисоладагидек яшаш учун керакли шароитларни яратишса, одамлар ҳам урушишмайди.


GM Uzbekistan сентябрдан янги моделдаги автомобилини сотувга чиқаради | O'zLiDeP\nGM Uzbekistan сентябрь ойидан Chevrolet Tracker автомобилларини сотувга чиқаради. Бу ҳақда Халқаро пресс-клубнинг «Ўзавтосаноат» вакиллари билан ташкил қилган савол-жавобларида маълум қилинган, дея хабар қилмоқда "Халқ сўзи online".\nПресс клуб ижтимоий тармоқлар орқали берилган саволларга компания жавобларини эълон қилган. Улардан бирида корхона автомобиль моделлари қаторини кенгайтириш ва янгилаш устида фаол ишлаётганини маълум қилган.\n«Мисол учун, 2015 йил октябрь ойидан газ ускунали «Ласетти»модификацияси, 2016 йил март ойидан олд панжараси янгиланган «Спарк» русуми, 2016 йил май ойидан «Нексия» моделининг янги авлоди, 2017 йил апрель ойидан «Малибу» моделининг янги авлоди ҳамда жорий йилнинг сентябрь ойидан сотуви амалга ошириладиган «Треккер» автомобили кабиларни келтириш мумкин», - дейилади хабарда.\nКомпания шунингдек, келажакдаги режаларида электромобилларни ишлаб чиқариш ҳам белгилангани маълум қилган. Унга кўра, “А” синфидаги автомобиллар ишлаб чиқариш 2027 йилдан ва “В” синфидаги автомобилларни ишлаб чиқариш эса 2028 йилдан амалга оширилади.\nЭслатиб ўтамиз, 2017 йилнинг нобярида Ўзбекистонда Chevrolet Tracker ишлаб чиқарилиши ҳақида хабар берилганди.\nХолмат Тўраев Жиззах вилояти2018-08-09 09:03:22\nЖаҳонда автосаноат шиддат билан ривожланмоқда. Шу қаторда GM Uzbekistan ҳам.\nАкбар Якубов, Жиззах вилояти2018-08-08 19:22:00\nМамлакатимизда автосаноат янада ривожлансин ҳамда GM Uzbekistan шу каби кўплаб янги автомобил моделлари ишлаб чиқилсин, биз уларнинг ишларига омад тилаб қоламиз.\nСолиқ маъмуриятчилигини такомиллаштириш стратегияси тасдиқланди


Кексалар доимо ардоғимизда!\nЎзбекистон “Миллий тикланиш” демократик партияси депутати Мухторжон Халилов ташаббуси билан Андижон “Саховат” кексалар ва ногиронлар учун интернат уйида истиқомат қилувчиларнинг Боғишамол ҳудудида жойлашган “Хайвонот боғи”га саёҳати уюштирилди.\nХотира турнирлари ўтказилмоқда\nОртидан улуғ ном, шону шараф қолдирган устозларга муносиб бўлиш ҳар бир ёшнинг шогирдлик бурчидир. Гўзал қадриятлар, урф-одатлар эъзозланадиган юртда бу каби эзгу анъаналар ҳеч қачон сўнмайди, аксинча, ҳамиша бардавом бўлаверади!\nИнсон азиз, қадри сарбаланд\nАзаматжон ўқишини давом эттиради\nЎзбекистон “Миллий тикланиш” партиясидан маҳаллий Кенгашларга сайланган депутатлар ўзлари сайланган округларда бўлиб, аҳоли муаммоларини ўрганиш ва уларни ҳал этиш борасида фаоллик кўрсатиб келмоқдалар.\n“Миллий тикланиш” ДП ижодкор ёшларни қўллаб-қувватлайди\nМарҳамат туманидаги 6-умумий ўрта таълим мактаби ҳамда Жалқудуқ туманидаги 29-ДИМИ ўқувчилари Муҳаммад Юсуфнинг ўқувчилик йиллари, яқинлари билан ўтказган унитилмас онларини саҳна кўринишлари орқали маҳорат билан ижро этиб бердилар.\n“Миллий тикланиш” ДП ташкилотлари ёшлар ва аёллар ўртасидаги жиноятчиликка қарши тарғибот ишларини олиб бормоқда\nЎзбекистон “Миллий тикланиш” демокртатик партияси Андижон вилоят кенгаши вакиллари Андижон шаҳридаги “Шўрбулоқ” МФЙ фаоллари билан учрашдилар.\nАндижонда янги асарлар тақдимоти бўлиб ўтди\nТадбирда Фарғона ва Наманган вилояти ижодкорлари, Қирғизистон Республикасининг Ўш ва Жалолобод вилоятларидан ташриф буюрган меҳмонлар, шоиру ёзувчилар, санъат аҳли иштирок этди.\n“Миллий тикланиш” ДП фаоли маҳалла кутубхонасини ташкил этди\nПрезидентимиз Ш. Мирзиёев томонидан илгари сурилган 5 та мухим ташаббуснинг...\n“Миллий тикланиш” ДП фракцияси аъзоси кўмаги билан Собира Сиддиқовага кредит ажратилди\nХонобод шаҳар Хидирша МФЙ да яшовчи фуқаро Сиддиқова Собира ўз уйида оилавий боғча очиш учун кредит олишда амалий ёрдам сўраб депутатга мурожаат қилди.\nНовости 11 - 20 из 47\nМиллий ахборот соҳасининг либераллаштирилиши аҳолининг медиа саводхонлигини оширишга, давлат ва жамият ўртасида оч...


Актриса Ситора Фармонова Бишкек жамоаси таркибида КВН фестивалида қатнашади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Актриса Ситора Фармонова Бишкек жамоаси таркибида КВН фестивалида қатнашади\t15:27, 22 январь 2016\tАктриса Ситора Фармонова Бишкекнинг «Азия MIX» жамоаси таркибида Сочидаги КВН фестивали — «КиВиН—2016»да қатнашмоқда.\nАктриса Ситора Фармонова 2015 йилдан Бишкекнинг «Азия MIX» жамоаси таркибида КВН мусобақаларида иштирок этиб келмоқда. «Мен КВН билан касалланганман. КВН борида, мен ҳамма нарсани: сафарлар, гастроллар, тасвирга олиш ишларини қолдираман ё бекор қиламан», —деди актриса.\nБишкекнинг «Азия MIX» жамоаси 2011 йилда ташкил этилган бўлиб, 2015 йилда жамоа таркиби янгиланган. Жамоа осиёликлардан — тожикистонлик хонанда, ўзбекистонлик актриса, қозоғистонлик афсунгар, қирғизистонлик бошловчи ва бошқалардан ташкил топган.


Соғлиқни сақлаш вазирлиги: Андижонда бўғма касаллигига гумон қилинган ташхис тасдиқланмади - Халқ сўзи\nСоғлиқни сақлаш вазирлиги: Андижонда бўғма касаллигига гумон қилинган ташхис тасдиқланмади\n17:36 11 Май 2018 Жамият\nФото: "Халқ сўзи online"\nАйрим хориж интернет нашрларида Андижон шаҳрида яшовчи 3,5 ёшли болада бўғма (дифтерия) касаллиги қайд этилганлиги тўғрисида хабарлар берилган эди.\nМазкур масалани жойига чиқиб ўрганиш мақсадида Соғлиқни сақлаш вазирлиги Санитария-эпидемиология назорати Бош бошқармаси бошлиғининг ўринбосари, тиббиёт фанлари номзоди Д. Турсунова бошчилигида мамлакатимиздаги етакчи олим ва шифокорлардан иборат тезкор гуруҳ ташкил этилиб, Андижон шаҳрига юборилди.\nЖорий йилнинг 7 май куни 2014 йил 21 августда туғилган А. Шуҳратбеков “йирингли-некротик ангина” бирламчи ташхиси билан Андижон вилояти юқумли касалликлар шифохонасига ётқизилган.\nОнаси берган маълумотга кўра, бола 5 май куни музқаймоқ истеъмол қилган ва 6 май куни унда ҳолсизланиш, инжиқлик, рангини оқариши каби белгилар пайдо бўлган. 7 май куни тана ҳарорати кўтарилиши, омоқда оғриқ кузатилгани боис бола вилоят юқумли касалликлар шифохонасига олиб борилган.\nСоғлиқни сақлаш вазирлиги Ахборот хизмати хабарига кўра, шифохонада мутахассислар томонидан бемор кўрикдан ўтказилгандан сўнг, унга замбуруғли ангина бирламчи ташхиси қўйилиб, ўртача оғирликда реанимация бўлимига ётқизилган. Шундан сўнг таҳлил учун тегишли биологик намуналар олиниб, лабораторияга топширилган ва барча муолажалар вақтида ўтказилган.\nБемор Соғлиқни сақлаш вазирлиги томонидан юборилган мутахассислар томонидан консилиум қилиниб, такрорий тиббий кўрикдан ўтказилди. Унга йирингли-некротик ангина ва бўғмага қўшимча текшириш буюрилди.\nТаъкидлаш жоизки, бола 2 ёшга тўлгунга қадар миллий эмлаш жадвалига мувофиқ, бўғма касаллигига қарши 4 маротаба эмланган.\nКўрсатилган малакали тиббий ёрдам натижасида 11 май куни бемор А. Шуҳратбековнинг умумий саломатлиги қониқарли, деб баҳоланди. У фаол ҳаракатланмоқда, овқатланиши яхши, иситмаси йўқ. Яқин кунларда уйига жавоб берилади ва шундан сўнг бемор ҳудуддаги тиббий патронаж хизмати назоратига олинади.\nЖорий йилнинг 11 май куни микробиологик таҳлил натижалари ҳам олинди. Андижон вилояти Давлат санитария-эпидемиология назорати маркази бактериология лабораториясининг 2018 йил 11 майдаги 56-, 57- ва 284-сонли микробиологик текшириш натижалари ҳамда касаллик клиникаси ва кечиши асосида беморга стрептококк этиологияли йирингли-некротик ангина якуний ташхиси қўйилди.\nАйрим хориж электрон нашрлари тарқатганидек, бемор А. Шуҳратбековга қўйилган бўғма касаллиги тахминий ташхиси тасдиқланмади.


Европа ва миллий таомлар, десертига музқаймоқлар тортилувчи ифторликлар ҳақида мулоҳаза » Ўзбекистон янгиликлари – Zamin.uz\n06-06-2016 | 11:51\nZAMIN.UZ / Жамият / 06 Июн 2016 года974\nЖонажон диёримизда Саодат асридан буён мусулмонлар алоҳида аҳамият билан кутиб оладиган, муқаддас динимиз арконларидан бири адо этиладиган муқаддас Рамазон ойи кириб келди, дейилади "Кун" нашрида. Халқимиз бу муборак ойда хайрли амалларни кўпайтиришга, мамлакатимиздаги тинчлик-осойишталик, ўзаро меҳр-оқибат, аҳиллик ва ҳамжиҳатлик муҳитини янада мустаҳкамлашга интилади. Доруломон юртда тинчлик хотиржамликда рўза тутиш бахтига мушарраф қилган Аллоҳ таолога ҳамдлар бўлсин!Истиқлол йилларида миллий-диний қадриятларимиз тикланиб, Рамазон, Қурбон ҳайитларини нишонлаш, фазилатли кунлар шарофатидан баҳраманд бўлишга кенг йўл очилди. Халқимизнинг асрий орзулари рўёбга чиқиб, муборак Ҳаж ва Умра зиёратларига бориш имконияти яратилди. Диний маросимларимиз ва миллий урф-одатларимизни эмин-эркин адо этиш бахтига мушарраф бўлганимиз ва бошқа кўплаб хайрли ишлар амалга оширилдики, бунинг учун ҳар қанча шукроналар айтсак арзийди.Кўп қаватли турар-жой биносида истиқомат қиламиз. Бир неча йил аввал, Рамазон ойининг учинчи куни бўлса керак, эрталабки соат учлар эди, саҳарлик қилаётган эдик, тўғридаги уйлардан бирининг хонадонида қий-чув кўтарилди. Бирор кор-ҳол юз берган бўлса керак, деб эътибор қаратмадим. Кечқурун ишдан келсам, вазият ойдинлашди. Келин ухлаб қолган бўлса керак, ўз вақтида қайнота ва қайнонасига саҳарлик тайёрлай олмабди. Шунга қайнона бутун маҳаллани бошига кўтарибди. Тавба, ахир оғиз ёпилишига 20 дақиқа қолган, бу вақт ичида кечаги овқатни танавул қилиб бўлсада саҳарлик қилишга улгуруш мумкин бўлса, шовқин кўтаришга арзирмикан? Унда қайнонанинг тутаётган рўзаси қаерда қолди. Ахир рўза тутиш дегани саҳарлик ва ифторликда еб-ичиш дегани эмас-ку?Расулуллоҳ соллаллоҳу алайҳи васаллам Муборак ой ҳақида “У сабр ойидир, сабрнинг савоби эса жаннатдир. У кўнгил овлаш ойидир. У мўминнинг ризқи зиёда қилинадиган ойдир”, деганлар.Рўза бандани дунёда гуноҳлардан тўсиб турадиган қўрғон бўлса, охиратда дўзахдан тўсиб турадиган қўрғон бўлади. Агар ейиш ичишни тарк қилса-гу бошқа ҳаром ишларни тарк қилмасак қилаётган амалларимиз қабул этилмаслигига ва жазоланишмизга лойиқ бўлиб қоламиз.Ишга маршрут таксида келаман. Йўловчиларнинг аксарияти аёллар. Улар ҳамма нарсани билишади. Ҳар куни нафақат уларнинг уйида, маҳалласида, балки шаҳримизда ва дунёда бўлаётган воқеа-ҳодисалардан айнан шу маршрут таксида бохабар бўламан. Бир куни аёллардан бири қуда чақириққа (келинни отасиникигами ёки куёвни уйигами, билолмай қолдим) борганини оғиз кўпиртириб мақтай бошлади. Ифторликда оғизларни қаймоқ билан очишибди, ундан кейин европача ва миллий салатлар тортилибди. Сўнг сомсалар (авваллари битта сомса тортилса, энди иккита - ўзбекча ва туркча сомса) берилибди. Суюқ-қуюқ овқатлар орасида норин ва кабоб тановул қилинибди. Ўзбеклар одатига кўра, ошдан кейин фотиҳа қилиниб, кетишга рухсат берилиши керак эди. Аммо қудалар замонавий экан, шу сабаб ошдан кейин десерт сифатида музқаймоқ тарқатилибди. Энг қизиғи, дастурхонда овқат ҳазм қилувчи “Мезим” борлиги меҳмонларнинг дардига дармон бўлибди. Во ажабо, тўйдан кейин “келин салом”га қолган хотин-халажга “Мезим” берилгани ҳақида қулоққа чалингандек бўлган эди, энди ифторликда ҳам бу дори дастурхон кўркига айланибди-да. Яшавор ўзбек, дегинг келади. Ахир бу манманлик, исрофгарчилик эмасми?! Яхшиям, ўз вақтида кафе ва ресторанларда берилаётган ифторликларга чек қўйилди. Бўлмаса манманлик авжига чиқармиди? Чунки мана шу каби тадбирларга рўзадорлар эмас, рўза тутмаганлар ҳам ташриф буюриши сир эмаску.Рамазон ойи бошланиши билан рўзанинг ҳурмати деб, рўзадорларга ҳурмат кўрсатила бошланади ва дастурхон ноз-неъматларга тўлади. Ахир нафсни тийиш ўрнига овқатга хаддан зиёд киришиб кетмаяпмизми? Оддий арифметика бўйича мисол келтирамиз. Одатга кўра эрталаб бир коса, пешинда бир коса, кечқурун бир коса овқат ейилса, рўза бошланиши билан саҳарликда “рўза оғизман, қувват бўлади”, деб икки коса овқат еймиз. Кечқурун эса “рўзаман, ҳолдан тойдим” дея яна икки коса овқатини паққос туширамиз. Яъни бир кунлик еган овқатимиз тўрт коса бўлади. Уч косага ўрганган ошқозонимиз тўрт косани кўтара олармикан? Мана шу нарсаларни ҳар йили Рамазон ойи арафасида аҳолига тушинтиришимиз керакка ўхшайди.Рамазон гуноҳлардан, ёмон хулқлардан покланиш ойидир, нафсни тарбиялаш, сайқаллаш мавсумидир. Рамазон ойини муносиб кутиб олиб, гўзал тарзда ўтказиш учун, ундан унумли фойдаланиб қолиш учун, аввало, унга руҳий ва маънавий жиҳатдан муносиб тайёргарлик кўриш лозим.Шу ўринда яна бир мисолни эътиборингизга ҳавола қилишни лозим кўрдик. Навоий кўчаси атрофида қаҳвахоналар кўп. Ўтган йили (Рамазон ойида) автобусда кетаётган эдик, бекат яқинидаги каҳвахонада музқаймоқ еб, яхна ичимлик ичаётган уч нафар ҳижобли аёлга кўзимиз тушди. Тўғри улар ўша куни узрли сабабларга кўра рўза тутмаган бўлишлари мумкин. Аммо қайсидир манбада, агар рўза тутмаган бўлсангиз ҳам ўзингизни рўзадордек тутинг, деган маслаҳатни ўқиган эдим. Дарҳақиқат, “ўранган аёлларимиз” Рамазон кунлари ўзларини ҳақиқий муслимадек тутсалар яхши бўлармиди?! Чунки йўлдан ўтган кетганларнинг кўзлари овқатланаётган аёлларга тушиши ва “мана ҳижоблилар рўзага амал қилмаяпти, меники узрли”, деган фикрга келишлари аниқ. Агар аёллар ўша куни рўза тутмаган бўлсалар, у ҳолда ҳижоб кийишлари шартмиди?! Исломда ҳижоб эмас, балки рўза фарз саналади. Шу ўринда Жалолиддин Румийнинг “Аслинг каби бўл, бўлганинг каби кўрин” деган сўзлари ёдга тушади. Хижобни олифтагарчилик учун кийиш ярамайди.Абу Ҳурайрадан (розияллоҳу анҳу) ривоят қилинади. Расулуллоҳ соллаллоҳу алайҳи васаллам: “Умматимга Рамазон ойида ўзга умматларга берилмаган бешта ҳислат берилди: 1) рўзадорнинг оғзида пайдо бўладиган нохуш ҳид Аллоҳ таоло наздида мушк-анбар ҳидидан ҳам хушбўйроқдир; 2) Ифтор вақтигача рўзадорларга дарёдаги балиқлар ҳам истиғфор айтиб дуо қилишади; 3) Аллоҳ таоло ҳар куни жаннатини зийнатлайди, сўнгра унга: “Менинг солиҳ бандаларимнинг дунё машаққатларини ортга ташлаб ҳузуринггга келишлари яқиндир”, дейди; 4) бу ойда исёнкор шайтонлар кишанланади, шу сабабдан улар бошқа ойлардаги каби ёмонликлар қила олишмайди; 5) рамазон ойининг охирги кечаси рўзадорларнинг гуноҳлари мағфират қилинади”, дедилар.Рамазон ойи – Қуръон нозил бўлган ойлигини, у ойлар султони эканлигини, У раҳмат, мағфират ва дўзахдан озод бўлиш ойилигини, Унда минг ойга тенг кеча борлигини, Унда ҳар бир яхши амалнинг ажри бир неча баробарга кўпайтириб берилишини асло унутишимиз керак эмас.Рамазон ойида инсон ҳам маънан, ҳам жисмонан покликка эришади, руҳан юксалади. Шу боис ушбу қутлуғ ва баракотли ойда ҳар биримиз эзгу ниятлар қилайлик, Яратгандан юртимиздаги тинчлик-хотиржамлик, фаровонлик бардавом бўлишини тилайлик. Рамазон ойини тинчлик, осойишталик ва хурсандчиликда ўтказиш ҳаммамизга насиб этсин.Барча мусулмонларга Қуръон, тақво, шафқат, барокат, раҳмат, мағфират, Аллоҳга қурбат ҳосил қилиш, жаннатга эришиш ва дўзахдан озод бўлиш ойи муборак бўлсин.\nЎқишни тавсия қиламиз Рамазон ойи 6 июндан бошланади


Вазирлик хориждаги ўзбекистонликларни ишга чақирмоқда\n23.02.2019 16:34 0 1211\nЮртимизда илк маротаба Ўзбекистон ёшлари умумжаҳон ассоциацияси томонидан хорижий мамлакатларда таълим олаётган ўзбекистонлик ёшлар учун «Career Bridge» лойиҳаси доирасида видеоконференция ўтказилди.\nОлий ва ўрта махсус таълим вазирлиги онлайн-конференцияда сўнгги йилларда соҳада амалга оширилаётган ишлар билан бирга тизимида мавжуд бўш иш ўринлари ҳақида тақдимот ўтказди. Бу ҳақда вазирлик матбуот хизмати хабар берди.\nТўғридан-тўғри мулоқот шаклида ташкил этилган видеоконференцияда Россия, Япония, Туркия ва Латвиядаги етакчи олий таълим муассасаларининг 2000 нафардан ортиқ битирувчилари иштирок этди.\nОнлайн-мулоқотда вазирлик хориждаги ватандошларимизни олий таълим тизимида амалга оширилаётган ислоҳотларда иштирок этишга ва ватанимиз равнақига биргаликда ҳисса қўшишга чақирди.\nолий таълим иш ўринлари\nТаълим 22/09, 08:50\nТаълим 19/09, 16:17\nТаълим 13/09, 10:10


WSJ: Эрон ядро битими бўйича АҚШ билан тўғридан-тўғри музокаралар ўтказишдан бош тортди\nЭрон Евроиттифоқнинг Теҳрон ва Вашингтон ўртасида Эрон ядро дастури бўйича тўғридан-тўғри музокараларни ташкиллаштириш ҳақидаги ташаббусни рад этди. Бу ҳақда The Wall Street Journal икки нафар юқори мансабли дипломатик манбасига таяниб хабар берди, деб ёзади «РБК».\nНашр ҳамсуҳбатларига кўра, Эрон ҳукумати АҚШ учрашув ўтказилганидан кейин баъзи санкциялар бекор қилинишига кафолат бермагунича, унда қатнашиш имкониятини истисно қилди.\nДипломатлар фикрича, Эрон ҳукуматининг хатти-ҳаракатлари АҚШ ва Евроиттифоқ муносабатларида кескинлик кучайишига олиб келади. Аммо улар яқин ойлар ичида бевосита музокаралар ўтказилиши учун умид ҳали ҳам борлигини айтиб, Теҳроннинг ҳаракатларини эса уларга «таъсир ўтказиш воситасига эга бўлиш»га уриниш деб қабул қилиш керак. Музокаралар март охирида бўлиб ўтиши мумкин, дея қайд этади WSJ.\nГазета ёзишича, АҚШ ушбу маслаҳатлашувларда қатнашишга шайлигини билдирган, аммо улар ўтказилгунига қадар санкцияларни юмшатишдан бош тортган.\nReuters Оқ уй вакилига таяниб хабар беришича, АҚШ ҳукумати Эроннинг ядро дастури бўйича АҚШ билан тўғридан-тўғри дипломатик мулоқот ўтказиш ҳақидаги Евроиттифоқ таклифини рад этганидан ҳафсаласи пир бўлган. «Биз Эроннинг жавобидан ҳафсаламиз пир бўлган бўлса-да, Кенг қамровли қўшма ҳаракатлар режаси доирасида мажбуриятларга амал қилишга ўзаро қайтишга эришиш учун дипломатик ҳаракатларни қайта бошлашга ҳамон тайёрмиз», — деди у.\nУнинг сўзларига кўра, Вашингтон кейинги қадамлар борасида «5+1» формати (БМТ Хавфсизлик кенгашининг бешта доимий аъзоси ва Германия) бошқа иштирокчилари билан маслаҳатлашишга тайёр.\n21 февраль куни АҚШ президентининг миллий хавфсизлик бўйича маслаҳатчиси Жейк Салливан Жо Байден Теҳрон билан Эрон ядро дастурини чеклаш бўйича музокараларга тайёрлигини маълум қилган эди.\nУнинг сўзларига кўра, Байден ядро қуролини қўлга киритиш масаласида Эронни тийиб турмоқчи ва бунинг учун энг яхши восита «қунт ва зийраклик талаб қиладиган дипломатия»дир.\nАввалроқ АҚШ Эрон билан дипломатик алоқаларга очиқлиги, аммо Теҳронга қарши жорий этилган бир томонлама санкцияларни юмшатмоқчи эмаслиги ҳақида Оқ уй матбуот котиби Жен Псаки айтиб ўтган эди.\nЭслатиб ўтамиз, 2020 йил, 11 январь куни собиқ президент Дональд Трамп Эронга қарши янги санкциялар жорий қилиш ҳақдаги тегишли қарорни имзолаган эди. Дональд Трамп мазкур санкцияларни 8 январь куни Эроннинг Ироқдаги АҚШ ҳарбий базаларига берган зарбаларига жавобан эълон қилган.\nАҚШ ва Эрон ўртасидаги кескинлик АҚШ томонидан Эроннинг энг нуфузли генерали Қосим Сулаймоний ўлдирилгач, янада кучайди. Бунга жавобан Эрон 2020 йил 8 январь куни АҚШнинг Ироқда жойлашган иккита ҳарбий базасига ракета зарбаларини берди.\nШунингдек, 2019 йил декабрь ойида АҚШ Эроннинг кемада юк ташувчи IRISL Group компанияси, унинг Хитойдаги шўъбаси E-Sail Shipping Company Ltd, шунингдек, Эроннинг Mahan Air авиакомпаниясига нисбатан санкциялар жорий этган. Таъкидланишича, санкцияларни жорий этиш учун уларнинг «оммавий қирғин қуролларини тарқатиш билан боғлиқ» транспорт ташувларини амалга оширгани асос бўлган.\nБундан ташқари, давлат департаментидан маълум қилишларича, «қуролларни Яманга олиб киришга ёрдам берган» саккизта Эрон тузилмалари ҳам санкция таъсири остига тушган.\nКиритилди: 12:01 01.03.2021. Ўқилди: 1218 марта. Фикрлар сони: 0 та.\n"COVID-19"нинг ўта оғир кечишини олдиндан аниқлаш саба...


iPhone 11 Pro ҳамда Google Pixel 4 «чатишма»си – атиги 140 доллар! (+«жонли» расм) - Terabayt.Uz\nКупертинолик корпорациянинг iPhone 11 Pro флагмани (сотиб олиш) ва ҳали энди чиқадиган Google Pixel 4 моделлари – бош камера блогининг шакли ва модулларининг жойлашуви бўйича янгича ёндашув. Кузатувчилар фикрича, энди бошқа смартфонсозлар ҳам янги қурилмаларида улардан нусха ола бошлашади.\nЎҚИНГ: БУНАҚАСИ БЎЛМАГАН: Google Pixel 4 XL тақдимотдан тўрт ой аввал «жонли» видеода!\nБундай «нусхалаш» ишларини хитойлик ZTE корпорацияси аллақачон бошлаб юборди. TENAA регуляторида ZTE Blade 20 русумли янги смартфони сертификациядан ўтди. Унинг камераси кўринишидан худди юқорида тилга олинган икки смартфоннинг камераларининг аралашувига ўхшайди. Смартфоннинг олд панели эса оддийгина – селфи-камера учун кемтикли дисплей.\nTENAA базасидаги маълумотларга кўра, ZTE Blade 20 диагоналига 6,088 дюймлик, HD+ форматли экранга эга.\nZTE Blade 20 модели максимал 2,0 ГГц частотасида ишловчи 8 ядроли процессорга, 2 ГБ тезкор ва 64 ГБ ички хотирага эга. Унинг муҳим устунликларидан бири – 4870 мА/соатлик аккумулятори бўлиб, у USB-C порти орқали 18 ваттлик технология бўйича тезкор қувватлана олади.\nИнсайдерлар аллақачон бу смартфоннинг «жонли» суратини ҳам тарқатишган:\nКўриб турганингиздек, ZTE Blade 20 орқа панелига бармоқ изи сканери ўрнатилган. Унинг бош камераси 16, 8 ва 2 мегапикселлик, олд камераси эса 5 мегапикселлик датчикларга эга. Корпусининг ўлчамлари 155х72,7х8,95 мм, вазни 164 грамм келадиган ушбу смартфон Android 9.0 Pie бошқаруви остида ишлайди. Хабарларга қараганда, унинг нархи 140 доллар атрофида бўлади.\n#ZTE #Android смартфон #Google Pixel 4 #Apple iPhone 11 Pro #ZTE Blade 20


ОНАЛАР ВА БОЛАЛАР САЛОМАТЛИГИ ЙЎЛИДАГИ ЭЗГУ САЪЙ-ҲАРАКАТЛАР\nПойтахтимиздаги Мирзо Улуғбек тумани тиббиёт бирлашмаси ҳамда унинг жойлардаги тузилмалари томонидан "Соғлом она ва бола йили" Давлат дастурига мувофиқ кенг кўламли ишлар амалга оширилаётир.\nТуман тиббиёт бирлашмаси ва ҳудуддаги оилавий поликлиникаларда ёшларни никоҳдан олдинги чуқурлаштирилган тиббий кўрикдан ўтказиш, санитария-гигиена соҳасидаги ишларни кучайтириш, тўғри овқатланишни тарғиб этиш бўйича тарғибот-тушунтириш ишлари фаол олиб борилмоқда.\nТиббиёт бирлашмасида "Ёш ота-оналарга", "Она сутининг аҳамияти", "Камқонлик ҳақида нималарни биласиз?", "Мен бахтли она бўламан", "Гўдакларни кўкрак сути билан боқиш", "Бехатар оналик" каби мавзуларда суҳбатлар уюштирилмоқда. Тумандаги барча умумтаълим мактаблари, коллеж ва маҳаллаларда эрта турмуш ва яқин қариндошлар ўртасидаги никоҳнинг салбий оқибатлари, никоҳдан олдинги тиббий кўрик аҳамияти ҳақида давра суҳбатлари, тарғибот ишлари мунтазам ташкил этилаётир.\nМуассасада мунтазам равишда чуқурлаштирилган тиббий кўриклар ўтказилади. Касалликлар аниқланган ҳолларда уларни даволаш бўйича тезкор чоралар кўрилмоқда. Ҳомиладорларга тиббий ёрдам кўрсатиш бўйича оила шифокори, патронаж ҳамшира ва тиббиётнинг ўндан ортиқ йўналиши бўйича мутахассислар ҳамкорлиги йўлга қўйилган.\n– "Соғлом она – соғлом бола" концепциясига асосан фертиль ёшидаги аёллар ва уларнинг саломатлиги ҳақидаги маълумотларнинг электрон базаси яратилган, – дейди Мирзо Улуғбек тумани тиббиёт бирлашмаси бош шифокори ўринбосари Нури Раҳимова. – Бу тиббий кўрикдан ўтказилган аёлларни соғломлаштириш, ҳомиладорлик ҳолатини баҳолаш ва муаммони ўз вақтида бартараф этишда муҳим аҳамият касб этаётир. "Соғлом она ва бола йили" Давлат дастури доирасида ҳудудимиздаги барча тиббиёт масканларининг моддий-техник базаси мустаҳкамланиб, замонавий ускуна ва жиҳозлар билан таъминланди. Тажрибали акушер-гинекологлар гуруҳи ҳафтада икки кун жойларда бўлиб, ҳамкасбларига амалий ёрдам кўрсатиш, тегишли тавсиялар бериш баробарида аҳоли, айниқса, аёлларнинг тиббий маданиятини юксалтиришга ҳисса қўшмоқда.\nҲомиладор аёлларга таркибида инсон ҳаёти ва саломатлиги учун зарур микроэлементлар бўлган поливитаминлар тавсия этилмоқда. Натижада кам вазнли болалар туғилиши, ирсий касалликлар ва туғма нуқсонларнинг олди олинаётир. Болаларнинг ўткир респиратор вирусли инфекциялар, пневмония, бронхит, сколиоз билан касалланиш ҳолатлари камаймоқда.\n– Шифокор ва ҳамшираларимиз ёш оналарга доимий равишда зарур маслаҳат ва тавсиялар бериб келмоқда, – дейди туман тиббиёт бирлашмаси бош терапевти Умида Тоирова. – Давлатимиз томонидан тиббиёт муассасаларида яратилаётган шароитлар иш фаолиятимизни янада ривожлантириб, самарали натижаларга эришишимизда муҳим ўрин тутмоқда.\nТиббиёт бирлашмаси тасарруфида олтита оилавий поликлиника мавжуд бўлиб, улар 262 минг 200 аҳолига тиббий хизмат кўрсатмоқда. Олтмиш иккита мактабгача таълим муассасаси, ўттиз олтита умумтаълим мактаби, ўн бешта коллеж ва академик лицейга ҳам тиббий хизмат кўрсатилади.\n– Бугун шифокорлар кўригидан ўтдим, – дейди Мирзо Улуғбек туманида яшовчи -Насиба Қулмуродова. – Шифокорлар саломатлигим жойида эканлигини айтди. Бундан жуда хурсанд бўлдим. Тиббиёт ходимлари ҳомиладор аёлларнинг овқатланиш тартиби, рационал овқатланиш қоидалари, бола учун зарур бўлган витаминлар ҳақида батафсил маълумот берди.\nСоғлом ва баркамол фарзандни вояга етказиш, унинг ҳаётда муносиб ўрин эгаллашига кўмаклашиш ҳар бир ота-онанинг юксак орзуси, жамиятнинг улуғ мақсадидир. Биринчи Президентимиз Ислом Каримов таъкидлаганидек, аёл бахтли бўлса, оила соғлом бўлади, оила соғлом экан – жамият мустаҳкам, жамият мус-таҳкам экан, мамлакат барқарордир.\nШаҳноза МАМАТУРОПОВА, ЎзА.\n№ 36, 23.09.2016 « орқага


«Avto oltmish oy» МЧЖ фоизсиз, пулини 5 йил давомида бўлиб-бўлиб тўлаш шарти билан автомашина олиб беришни ваъда қилиб, салкам 19 минг одам билан шартнома тузган, бироқ уларнинг атиги 0,5 фоизига автомобиль олиб берган. Аммо бу автомобиллар ҳам одамлар томонидан жамият ҳисобига тўланган пуллар эвазига сотиб олингани учун жабрланувчиларга етказилган зарарни қоплаш мақсадида хатланиши мумкин.\n2 март куни Интерпол миллий марказий бюросида ўтказилган матбуот анжуманида Тергов департаменти бўлим бошлиғи Азизбек Долихўжаев «Avto oltmish oy» МЖЧ фаолияти бўйича қўшимча маълумотлар берди.\n«Тергов давомида 18 818 нафар мижоз жамиятга 57 миллиард 412 миллион сўм тўлов қилгани аниқланди. Шундан мижозларга автомашина сотиб олиб бериш учун «Қибрай авто-мото сервис» МЧЖга 24 миллиард 6 миллион сўм кўчириб берилган, бу пулга 130та машина сотиб олинган, шундан 96таси мижозларга етказиб берилган, холос.\nМашина етказиб берилган фуқаролар ҳам жабрланувчи сифатида терговга жалб қилинган. Сабаби уларга етказиб берилган автомобиллар ҳам одамлар томонидан жамият ҳисобига тўланган пулларга сотиб олинган. Эртага ушбу машиналар ҳам жиноят иши доирасида етказилган зарарни қоплашга қаратиладиган бўлса, уларнинг эгалари жабрланувчига айланиб қолиши мумкин. Чунки улар автомашина учун фақат бошланғич ва бошқа тўловларни тўлаган. Автомобиль таннархининг қолган қисми одамлар тўлаган пуллар ҳисобидан қопланган», дея унинг сўзларини келтирмоқда Kun.uz мухбири.\nТадбирда «Қибрай авто-мото сервис» МЧЖдан сотиб олинган, бироқ мижозларга етказиб берилмаган 34та машина «Avto oltmish oy» МЧЖ раҳбари ва бошқа мансабдорлари томонидан жиноий йўллар билан ўзлаштирилгани, жамият эҳтиёжлари учун ишлатилгани маълум қилинди.\nҚайд этилишича, тергов давомида аниқланган 28та турли русумдаги умумий баҳоси 2,1 миллиард сўмга тенг бўлган транспорт воситаларини хатлаш чоралари кўрилмоқда.\n«96 нафар мижозга машина олиб берилган. Дейлик, мен мижоз сифатида бориб 3 млн тўлаган бўлсам, 80 миллионлик машина олиб берилган. 80 млн сўмни мен 60 ой мобайнида тўлашим керак эди. Бу бошқа одамларнинг фирмага тўлаган пули эвазига олинган.\nШу сабабли «Avto oltmish oy» МЧЖдан машина олган фуқароларга тўғри тушунтирган ҳолда имконият беряпмиз. Дастлабки тергов якунига қадар машинанинг пулини тўлиқ тўлаб беришса, кейинчалик суд орқали машинага эгалик ҳуқуқини сақлаб қолишлари мумкин. Агар пуллар қайтарилмайдиган бўлса, 96та машина қонунда белгиланган тартибда хатланиши ва ҳозирги эгаларидан олиб қўйилиши мумкин», дейди Тергов департаменти бошлиғи ўринбосари – Жиноятларни тергов қилиш бошқармаси бошлиғи Ойбек Қулбеков.\nМатбуот анжуманида Kun.uz мухбири жиноят содир этилган даврда жавобгарларнинг қариндош-уруғлари, дўстлари, танишлари номига турли мол-мулклар олингани бўлиши мумкинлиги, тергов жараёнида бу каби омиллар ҳисобга олингани билан қизиқди.\n«Агар фуқаролар ҳар қандай қариндошининг номига кўчар ёки кўчмас мулк сотиб оладиган бўлса, терговчиларда бу қайси маблағлар ҳисобидан олинган деган шубҳа туғдиради ва суриштирув давомида бу масала ўрганиб чиқилиб, тергов ўз фикрини билдиради. Агар шубҳа тасдиғини топадиган бўлса, мазкур мол-мулк хатланиб, келгусида жабрланувчиларга тўлаб бериш чоралари кўрилади», дейди Азизбек Долихўжаев.\nТадбирда мулкий жиноятлар, яъни талон-торож, кимгадир зарар етказиш билан боғлиқ жиноятларни тергов қилишда айбланаётган шахслардан ташқари ИИВ тизимидаги молиявий-разведка ва тезкор хизматлар орқали уларнинг яқинлари ва қариндошлари доираси аниқланади, керакли тезкор-қидирув тадбирлари ўтказилиши билдирилди.\n«Пул маблағлари қаерга чиқиб кетди, кимнинг номига расмийлаштирилди, қандай қилиб легаллаштирилди – барчаси ўрганилади. Қўлимизда бу бўйича маълумотлар бор. Бировларнинг номига олинган мол-мулклар ҳам аниқланган. Улар кимнинг номига олингани, қандай ўзлаштирилганини тергов якунланиб, иш судда кўриб чиқилгандан кейингина ошкор қилишимиз мумкин. Айбсизлик презумпциясига кўра суднинг қонуний ҳукми эълон қилинмагунча ҳеч кимни айбдор деб айтиб бўлмайди», дейди Ойбек Қулбеков.\nЭслатиб ўтамиз, «Avto oltmish oy» МЧЖ таъсисчиси ва бошқа мансабдорлари фуқароларга фоизсиз, пулини 5 йил давомида бўлиб-бўлиб тўлаш шарти билан автотранспорт олиб беришни ваъда қилиб, одамлардан транспорт воситаси турига қараб 2 млн сўмдан 10 млн сўмгача пул олган, 19 мингга яқин мижоздан жами 57 миллиард 412 миллион сўм йиғилган.\nТергов департаменти «Avto oltmish oy» МЖЧ раҳбари Жамшид Баҳодиров жиноий схемани бир ўзи ўйлаб топишга қодир эмаслигини таъкидлаган. Унинг жиноий шериклари бор ва айни вақтда уларнинг сонини аниқлаш давом этмоқда.\n«Avto oltmish oy» МЧЖ раҳбари ва бошқа мансабдорларига нисбатан қўзғатилган жиноят ишини тергов қилиш учун белгиланган муддат 7 ойгача, яъни 2020 йилнинг май ойигача узайтирилиши кутилмоқда. Ҳозиргача мазкур жиноят иши бўйича қарийб 17 минг нафар фуқаро сўроқ қилинган. Жабрланувчилар тўлиқ сўроқ қилиниб, зарар миқдори аниқлангандан кейингина тергов якунланади ва иш судга оширилади.


Эксклюзив: Зарина Низомиддинова кинодан ташқарида асосий роли ҳақида сўзлаб берди - 22.07.2021, Sputnik Ўзбекистон\nЭксклюзив: Зарина Низомиддинова кинодан ташқарида асосий роли ҳақида сўзлаб берди\nБаъзи мухлислар “ўзбек киноси юлдузи Зарина Низомиддинова лицензиядан маҳрум этилди" деса, бошқалар эса кинога тушиш таклиф қилинмаётганлиги туфайли у сояга... 22.07.2021, Sputnik Ўзбекистон\nБироқ, актриса ҳозирги бутун вақтини нимага сарфлаётгани ҳақида сўзлаб, турли миш-мишларни рад этди.Руфина Жаляева. Машҳур ўзбек актрисаси Зарина Низомиддинова карьерасининг энг юқори чўққисида тўсатдан экранлардан ғойиб бўлди ва мамлакатни тарк этди. Аммо мухлислар таниқли шахснинг ҳаётини Instagram’даги аккаунти орқали кузатишни давом этмоқдалар, у ерда актриса оилавий ҳаёти ҳақида ёрқин сурат ва видеороликларни намойиш қилмоқда. Маълумки, бир йилдан кўпроқ вақт олдин 32 ёшли юлдуз турмушга чиқди ва Москвага кўчиб ўтди, иккинчи марта фарзандли бўлди ва ўзини оиласига бутунлай бағишлади.Зарина Низомиддинова Sputnik Ўзбекистонга берган интервюсида ҳозирги ҳаёти ва келажакка қандай режалар тузгани ҳақида сўзлаб берди.- Россия киносида суратга тушишни режалаштиряпсизми? Таклифлар бўлдими?- Мен бу ҳақда ҳали ўйламаяпман, ҳозирда мен бола тарбияси билан шуғулланяпман. Эҳтимол, келажакда ҳаракат қиламан, кўрамиз, қандай бўлишини.- Хитой фильм ёки сериалларида суратга тушганмисиз?- Ҳа, мен Хитойда “Катта ўзгариш” тарихий сериалида суратга тушганман. Режиссёр Ли Вей.- Айтишларича, кўпинча кинода муваффақиятга эришиш ёш актрисалар ўз принципларидан воз кечишига боғлиқ, Сиз бунга дуч келганмисиз?- Мен учун қолганларга қараганда омадлироқ бўлди, чунки менда - отамнинг қўллаб-қувватлови бўлган! У ҳар доим ҳамма нарсада мени қўллаб-қувватлаган. Уни жуда яхши кўришарди ва ҳурмат қилишарди. У Ўзбекистон ССРда хизмат кўрсатган артист, "Ялла" ансамблининг асосчиси бўлган, унинг қўшиқлари ҳали ҳам завқ билан тинглашади.- Оила учун нимадан воз кечишга тўғри келди?- Ўзимнинг жонажон мамлакатимдан кетиш, оилам ва дўстларимдан узоқда яшашга тўғри келди, мен уларни жуда соғинаман, менинг уйим - менинг оилам бўлган жойда!- Хейтерларингиз борми, уларнинг ҳужумлари тез-тез бўлиб турадими, уларнинг сўзларига қандай муносабат билдирасиз?- Менда жуда кўп хейтерлар бор ва нафақат Instagramда. Аммо уларга умуман аҳамият бермайман. Уларнинг шарҳ ва хабарларини охирги марта қачон ўқиганимни эслолмайман.- Оилангиз ҳақида гапириб беринг, фарзандларингиз нима билан шуғулланишади, келажакда ким бўлишни хоҳлашади?- Тўнғич ўғлим Темурхон энди ўрта мактабда ўқийди, кўчиб ўтгандан сўнг, давомати яхшиланди, аммо у ҳали келажакда ким бўлишни танламади, кенжа фарзандим эса атиги бир ёшу 4 ойлик - у ҳозирча деярли гапирмайди, шунинг учун унинг келажакдаги режалари ҳақида ҳали билмаймиз.- 2012 йилда Волоколамск халкаро кинофестивалида сиз “Паризод” фильми учун "энг яхши актриса" мукофотини олдингиз, бу ижодий ҳаётингизни қандай ўзгартирди?- Табиийки, ҳар бир мукофот бир қадам, мен ўз юртимдан ташқарида мукофот олганимдан жуда бахтиёр эдим. Ўйлайманки, бу жуда яхши.- Ўзбекистонга қайтиш режангиз борми?- Мен хоҳлаган вақтда ўз юртимга келишим мумкин. Аммо мен, эҳтимол, Москвада яшайман, чунки оилам шу ерда.- Кинодаги илк қадамларингиз ҳақида гапириб беринг, энг ўз ижодий фаолиятини бошлаётган актрисаларга нима маслаҳат берасиз?- Кинога биринчи марта таклиф қилинганимда, мен 16 ёшда эдим. Бу "Йўл бўлсин" фильми эди. Шундан сўнг мени турли хил тўлиқ метражли фильм, сериал ва клипларга таклиф қилишни бошлашди.Агар касб худодан белгилаб берилган бўлса, дейди Зарина Низомиддинова, унда муваффақиятга осонликча эришилади. Шу билан бирга, юлдуз ҳеч қачон актриса бўлишни орзу қилмаганлигини тан олди, чунки у машҳурликни ҳаётга халақит берадиган оғирлик деб ҳисоблаган.Аммо тақдир бошқача тарзда кечди: муваффақиятли дебютдан сўнг, республиканинг энг яхши режиссёрлари ўша пайтда ҳали тегишли соҳада маълумотга эга бўлмаган ёш актрисага ролларни таклиф қила бошладилар."Энди тушунмоқдаман, агар ҳамма нарса осонликча ва муваффақиятли кетаётган бўлса, демак, бу сизнинг йўлингиз, унда тўхтаб қолмасликкерак", - дейди Зарина Низомиддинова.\nроссия, ўзбек кино, ўзбекистон\n16:34 22.07.2021 (янгиланди: 18:36 23.07.2021)\n© Instagram / zarinanizomutdinovaЗарина Низомутдинова\nБаъзи мухлислар “ўзбек киноси юлдузи Зарина Низомиддинова лицензиядан маҳрум этилди" деса, бошқалар эса кинога тушиш таклиф қилинмаётганлиги туфайли у сояга кетди, деб ҳисобламоқда.\nБироқ, актриса ҳозирги бутун вақтини нимага сарфлаётгани ҳақида сўзлаб, турли миш-мишларни рад этди.\nРуфина Жаляева. Машҳур ўзбек актрисаси Зарина Низомиддинова карьерасининг энг юқори чўққисида тўсатдан экранлардан ғойиб бўлди ва мамлакатни тарк этди. Аммо мухлислар таниқли шахснинг ҳаётини Instagram’даги аккаунти орқали кузатишни давом этмоқдалар, у ерда актриса оилавий ҳаёти ҳақида ёрқин сурат ва видеороликларни намойиш қилмоқда. Маълумки, бир йилдан кўпроқ вақт олдин 32 ёшли юлдуз турмушга чиқди ва Москвага кўчиб ўтди, иккинчи марта фарзандли бўлди ва ўзини оиласига бутунлай бағишлади.\nЗарина Низомиддинова Sputnik Ўзбекистонга берган интервюсида ҳозирги ҳаёти ва келажакка қандай режалар тузгани ҳақида сўзлаб берди.\n© Instagram / zarinanizomutdinova Зарина Низомутдинова\n- Россия киносида суратга тушишни режалаштиряпсизми? Таклифлар бўлдими?\n- Мен бу ҳақда ҳали ўйламаяпман, ҳозирда мен бола тарбияси билан шуғулланяпман. Эҳтимол, келажакда ҳаракат қиламан, кўрамиз, қандай бўлишини.\n- Хитой фильм ёки сериалларида суратга тушганмисиз?\n- Ҳа, мен Хитойда “Катта ўзгариш” тарихий сериалида суратга тушганман. Режиссёр Ли Вей.\nСериал 2019 йил май ойида Ҳендянда суратга олинган. Унда Иккинчи Жаҳон уруши даврида Хитойда содир бўлган воқеалар ҳақида ҳикоя қилинади.\nЗарина Низомоддинова фильмда агент Анна ролини ўйнаган.\n- Айтишларича, кўпинча кинода муваффақиятга эришиш ёш актрисалар ўз принципларидан воз кечишига боғлиқ, Сиз бунга дуч келганмисиз?\n- Мен учун қолганларга қараганда омадлироқ бўлди, чунки менда - отамнинг қўллаб-қувватлови бўлган! У ҳар доим ҳамма нарсада мени қўллаб-қувватлаган. Уни жуда яхши кўришарди ва ҳурмат қилишарди. У Ўзбекистон ССРда хизмат кўрсатган артист, "Ялла" ансамблининг асосчиси бўлган, унинг қўшиқлари ҳали ҳам завқ билан тинглашади.\nАфсонавий "Ялла" ансамблининг асосчиларидан бири. У Ўзбекистон ССР телерадио қўмитасида, Ўзбекистон эстрада ва симфоник оркестрида ишлаган.\nНизомиддинов 2015 йилда вафот этди.\n- Оила учун нимадан воз кечишга тўғри келди?\n- Ўзимнинг жонажон мамлакатимдан кетиш, оилам ва дўстларимдан узоқда яшашга тўғри келди, мен уларни жуда соғинаман, менинг уйим - менинг оилам бўлган жойда!\n- Хейтерларингиз борми, уларнинг ҳужумлари тез-тез бўлиб турадими, уларнинг сўзларига қандай муносабат билдирасиз?\n- Менда жуда кўп хейтерлар бор ва нафақат Instagramда. Аммо уларга умуман аҳамият бермайман. Уларнинг шарҳ ва хабарларини охирги марта қачон ўқиганимни эслолмайман.\n- Оилангиз ҳақида гапириб беринг, фарзандларингиз нима билан шуғулланишади, келажакда ким бўлишни хоҳлашади?\n- Тўнғич ўғлим Темурхон энди ўрта мактабда ўқийди, кўчиб ўтгандан сўнг, давомати яхшиланди, аммо у ҳали келажакда ким бўлишни танламади, кенжа фарзандим эса атиги бир ёшу 4 ойлик - у ҳозирча деярли гапирмайди, шунинг учун унинг келажакдаги режалари ҳақида ҳали билмаймиз.\n- 2012 йилда Волоколамск халкаро кинофестивалида сиз “Паризод” фильми учун "энг яхши актриса" мукофотини олдингиз, бу ижодий ҳаётингизни қандай ўзгартирди?\n- Табиийки, ҳар бир мукофот бир қадам, мен ўз юртимдан ташқарида мукофот олганимдан жуда бахтиёр эдим. Ўйлайманки, бу жуда яхши.\n"Паризод" - ўзбек режиссёри Аюб Шахобиддинов, фильм 2012 йилда “Киношоcк” кинофестивали "Олтин ток" гран-при соҳиби бўлган.\nФильм "Ўзбеккино" Миллий агентлиги буюртмаси билан "Ўзбекфильм" киностудиясида суратга олинган.\n- Ўзбекистонга қайтиш режангиз борми?\n- Мен хоҳлаган вақтда ўз юртимга келишим мумкин. Аммо мен, эҳтимол, Москвада яшайман, чунки оилам шу ерда.\n- Кинодаги илк қадамларингиз ҳақида гапириб беринг, энг ўз ижодий фаолиятини бошлаётган актрисаларга нима маслаҳат берасиз?\n- Кинога биринчи марта таклиф қилинганимда, мен 16 ёшда эдим. Бу "Йўл бўлсин" фильми эди. Шундан сўнг мени турли хил тўлиқ метражли фильм, сериал ва клипларга таклиф қилишни бошлашди.\n"Йўл бўлсин" фильми\n"Йўл бўлсин" фильми режиссёри Камара Камалова.\nФильм давлат мукофотига сазовор бўлиб, турли кинофестивалларда иштирок этди.\nАгар касб худодан белгилаб берилган бўлса, дейди Зарина Низомиддинова, унда муваффақиятга осонликча эришилади. Шу билан бирга, юлдуз ҳеч қачон актриса бўлишни орзу қилмаганлигини тан олди, чунки у машҳурликни ҳаётга халақит берадиган оғирлик деб ҳисоблаган.\nАммо тақдир бошқача тарзда кечди: муваффақиятли дебютдан сўнг, республиканинг энг яхши режиссёрлари ўша пайтда ҳали тегишли соҳада маълумотга эга бўлмаган ёш актрисага ролларни таклиф қила бошладилар.\n"Энди тушунмоқдаман, агар ҳамма нарса осонликча ва муваффақиятли кетаётган бўлса, демак, бу сизнинг йўлингиз, унда тўхтаб қолмасликкерак", - дейди Зарина Низомиддинова.


Осиё Кубоги. Ўзбекистон терма жамоаси Уммон устидан ғалаба қозонди — Ўзбекистон футбол ассоциацияси расмий сайти.\nОсиё Кубоги. Ўзбекистон терма жамоаси Уммон устидан ғалаба қозонди\nЎзбекистон миллий терма жамоаси Осиё Кубоги биринчи туридан ўрин олган учрашувни ғалаба билан бошлади. Вакилларимиз Уммонга қарши ўйинда қийинчиликка дуч келишди. Рақиб Форс Кўрфази мусобақасида ғалаба қозонган кучли жамоа эканлигини ҳам таъкидлаб ўтиш керак. Шунга қарамай, Одил Аҳмедов 33-дақиқада жаримадан ажойиб зарба йўллаб, ҳисобни очишга муваффақ бўлди. Иккинчи бўлимда Уммон ҳисобни тенглаштирди. Муҳсин Ал-Ҳасаний Нестеров билан бирга-бир вазиятга чиқиб, унумли фойдаланди. Аммо захирадан майдонга тушган Элдор Шомуродов 85-дақиқада терма жамоамизга ғалаба келтирган голга муаллифлик қилди.


Суд Kyrgyztoday сайти Келдибековга 30 минг сом тўлаши бўйича ҳукм чиқарди · Ынтымак Media\nСуд Kyrgyztoday сайти Келдибековга 30 минг сом тўлаши бўйича ҳукм чиқарди\nПарламентнинг собиқ спикери Акматбек Келдибеков Бишкекдаги Первомайск туман судида Kyrgyztoday нашри устидан қўли баланд келди. Портал зиммасига баҳс мавзусига айланган мақолаларни ўчириб ташлаш ва товон сифатида 30 минг сом (430 долларга яқин) пул тўлаш мажбуриятини юклади.\nКелдибеков 2018-йилнинг декабрида нашрга нисбатан даъво киритди. Сайт эгаси Бегали Наргозуев собиқ спикер мақолалардаги айрим фикрларни рад этишни ва таҳририятдан бир миллион сом ундиришни талаб қилаётганини айтганди.\n“Коррупцияда айбланган Акматбек Келдибеков” ва “Акмат Келдибековни коррупцияда айблов бўйича ҳибсга олганларида” мақолалари бўйича раддия чоп этишни талаб қилмоқда, судга биздан бир миллион сом ундиришга ариза берди. Биз буни сўз эркинлигига босим сифатида баҳолаймиз. Биз судда ўз далилларимизни тақдим этамиз. Чунки биз уни “коорупционер” деб айтмаганмиз. Биз уни коррупцияда айблашди деб ёзганмиз. Унга нисбатан жиноий иш очилганини ва уни коррупцияга алоқадорликда айблашганини ҳамма билади. Уни коррупция айблови бўйича ушлашди. Сўнгра у қандай чиқиб келганини яхши биламиз. Шунинг учун бизда унинг айбловига ўз жавобларимиз бор. Шунинг асосида биз судлашишга тайёрмиз», – деган эди Наргозуев.\n2018-йилнинг октябрида Акматбек Келдибеков судда “Азия Ньюс” газетаси бош муҳаррири Асланбек Сартбаевни 2 миллион сомлик иш доирасида мағлуб этганди. Сиёсатчи газетага қарши шаъни ва қадр-қиммати ҳимояси борасида иккита даъво аризаси киритган. Суд уларни қаноатлантириб, ҳар бир даъво бўйича 1 млн сомдан тўлаш хусусида қарорга келди.\nКоррупция айбловлари бўйича қамоққа олинган собиқ спикер 2016-йилнинг 8-ноябрида давлатга 10 миллион сом тўлади. Жаримани тўлаганидан бир йил ўтиб унинг судланганлиги олиб ташланди.\nАкматбек Келдибеков 2010-йилда “Ата-Журт” партияси рўйҳати бўйича депутат бўлди. Ўша пайтгача у депутат бўлган, Ижтимоий фонд ва Давлат солиқ хизматини бошқарган. 2015-йилда сайланган парламентнинг ҳозирги чақириғида унинг номи йўқ.\nСуд ижрочиси 50 минг сом пора олаётган вақтда қўлга олинди\nҚирғизистонда журналист Темировга ҳужум иши якунланди\nЎлкада янги судялар тайинланди. Энди Ўш шаҳар судига ким судялик қилади?\nБоткенда ўзини МҲДҚ ходими деб таништириб, товламачилик қилган фуқаро қўлга олинди\nДепутат Ўшдаги подиумни қабул қилган етакчиларни жавобгарликка тортишни таклиф қилди\nАтамбаев адвокати: Атамбаев судда иштирок этади\nАтамбаев суд-психиатрик экспертизадан ўтишни истамади\nАтамбаевнинг ўғли: Ишхонамни тортиб олишга ҳаракат қилишмоқда


Биласизми? "Пахтакор"нинг уч футболчиси ўз юртида аср ўйинчиларига айланган / Olamsport.com\n09 май 13:23\nБиласизми? "Пахтакор"нинг уч футболчиси ўз юртида аср ўйинчиларига айланган\nТеглар : ПахтакорКрасницкийОганесян\nТурли йиллар мобайнида "Пахтакор" сафида тўп тепган уч футболчи ХХ асрда ўз мамлакатларида энг яхши ўйинчилар сифатида эътироф этилган.\nГеннадий Красницкий Ўзбекистонда ХХ асрнинг энг яхши футболчиси деб топилган. Буни аксарият мухлислар яхши билишади. У фаолияти давомида "Пахтакор" учун чемпионатларда 322 ўйинда 142 гол муаллифига айланган.\n1972-75 йилларда "Пахтакор"да ўйнаган Василис Хадзипанагис эса 96 беллашувда 22 гол муаллифи бўлган. У Грецияда ХХ асрнинг 2-ярмида энг яхши футболчи сифатида тан олинган. Энг яхши унвонига эга чиқиш учун унга Греция чемпионлиги ҳам керак бўлмаган.\nХорен Оганесян 1990-91 йилларда чемпионат баҳсларида 46 ўйинда 10 тўп киритган. Арманистонда Оганесян ХХ асрнинг энг яхшим ўйинчиси деб топилган. Узоқ йиллар СССР терма жамоасининг асосий футболчиларидан бири бўлган.\n"Пахтакор" таркибида ўз мамлакатида асрнинг тенгсиз футболчилари бўлган уч ўйинчини жамлай олган буюк клублардан биридир.


ОБ-ҲАВО МАЪЛУМОТИ: Юртимизда ҳаво ҳарорати тушмоқда | Qaraqalpaqstan Xabar Agentligi\nОБ-ҲАВО МАЪЛУМОТИ: Юртимизда ҳаво ҳарорати тушмоқда\nРеспублика Гидрометеорология марказининг хабар беришича, 14 август куни Тошкентда ҳаво ўзгариб туради, куннинг иккичи ярмида қисқа муддатли ёмғир ёғиб, момақалдироқ бўлиши мумкин. Ғарбдан секундига 5-10 метр тезликда шамол эсади. Шамолнинг тезлиги секундига 12-17 метргача кучайиши мумкин. Кечаси 18-20, кундузи 25-27 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, айрим жойларда ўзгариб туради, ёғингарчилик бўлмайди. Ғарбдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 13-18, кундузи 23-28 даража иссиқ бўлади.\nБухоро ва Навоий вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Ғарбдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 15-20, кундузи 27-32 даража иссиқ бўлади.\nТошкент вилоятида ҳаво ўзгариб туради, айрим жойларда қисқа муддатли ёмғир ёғиб, момақалдироқ бўлиши мумкин. Ғарбдан секундига 7-12 метр тезликда шамол эсади. Шамолнинг тезлиги секундига 15-20 метргача кучайиши мумкин. Кечаси 15-20, кундузи 25-30 даража иссиқ бўлади.\nСамарқанд, Жиззах ва Сирдарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Ғарбдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 15-20, кундузи 25-30 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Ғарбдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 18-23, кундузи 29-34 даража иссиқ бўлади.\nАндижон, Наманган ва Фарғона вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Ғарбдан секундига 7-12 метр тезликда шамол эсади. Кечаси 15-20, кундузи 27-32 даража иссиқ бўлади.\nРеспубликамизнинг тоғли ҳудудларида ҳаво ўзгариб туради, айрим жойларда қисқа муддатли ёмғир ёғиб, момақалдироқ бўлиши мумкин. Ғарбдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 12-17, кундузи 15-20 даража иссиқ бўлади.\n13.08.2019, 14:21 | 133 марта кўрилди


Путин ва Трамп нима ҳақида келишиб олишади? / Telegraf.uz | Ахборот-таҳлилий портали\tНуқтаи назар\nПутин ва Трамп нима ҳақида келишиб олишади?\nХорижий матбуот саҳифаларида\nАлександр Желенин “Путин ва Трамп нима ҳақида келишиб олишади?” номли мақолада АҚШ янги президенти даврида РФ-АҚШ муносабатлари истиқболи ҳақида сўз юритган.\nЭкспертларнинг сўзларига қараганда, Трамп келишиш қобилиятига эга. Аммо АҚШ янги президенти ўз манфаатларини кўзлаган ҳолда муросага келади. Хусусан, гап Эрон тўғрисида кетмоқда. Д.Трамп Б.Обаманинг ЭИР борасидаги қарорларини бекор қилишга уринади. Негаки углеводородлар бозорига қайтган Теҳрон, албатта, бозор нархларини тушириб юборади. Д.Трамп эса АҚШни энергия манбаи истеъмолчисидан экспорт қилувчи давлатга айлантирмоқчи. Шу каби энергетика сиёсатида АҚШга Эроннинг кераги йўқ.\nШу билан бирга, Москва ва Теҳронни муҳим давлатлараро келишувлар боғлаб турибди. Хусусан, Россия Бушерда атом электр станциясининг иккинчи қисмини қурмоқда ҳамда Эронга ҳарбий техникани пулламоқда. Демак, Эрон масаласи бўйича АҚШ ва РФ ўртасида муроса келиб чиқмайди.\nХитой борасида масала бироз жиддийроқ бўлиши мумкин. Собиқ Давлат котиби Г.Киссинжернинг Д.Трамп учун тайёрлаган режасига кўра, Вашингтоннинг Москва билан иттифоқи айнан Пекинга қарши бўлиши билан муҳимдир. Европа масаласида Кремль Д.Трамп президентлиги даврида АҚШ ва Евроиттифоқ ўртасидаги муносабатлар узоқлашишини маъқул кўрмоқда.\t11.01.2017 | 270


БМТнинг усулидан фойда йўқ « Ўзбекистон Халқ Ҳаракати\nБМТнинг усулидан фойда йўқ\n25 April 2013 - 14:50\nМаълумки шу кунларда БМТнинг Женевадаги ннсон ҳуқуқларини ҳимоя қилиш Бош Комиссарлигида Ўзбекистонда инсон ҳуқуқлари вазияти муҳокама қилинди. Ўзбекистон режими вакиллари ушбу учрашувда сурбетларча “Ўзбекистонда сиёсий маҳкумлар йўқ, қийноқлар қўлланилмайди, болалар мажбурий меҳнатидан фойдаланилмайди, матбуот чекланмайди ва диний эркинликлар топталмайди.” – дея, иддоа қилдилар. Шу муносабат билан таҳририятимиз иснон ҳуқуқлари билан шуғулланадиган мухолифат вакилларига Акмал Саидов бошчилигидаги ҳукумат вакилларининг инсон ҳуқуқлари масаласидаги ёлғонларига муносабат билдиришни сўради. Қуйида ушбу масалада таниқли ҳуқубонлардан Ҳазратқул Худойбердининг фикрларини эътиборларингизга ҳавола қиламиз.\nЎХҲ сайти таҳрияти\nБМТ нинг Инсон Ҳуқуқлари Кенгашида Ўзбекистон вакиллари, ҳусусан унинг раиси Акмал Саидовнинг у ердаги гапларига келадиган бўлсак, Ўзбекистон диктатураси вакилининг бошқача чиқиш қилишидан умидвор бўлишнинг ўзи нотўғри бўлар эди.\nЭртага А.Саидовнинг ўрнига Сайёра Рашидова келса ҳам худди шундай гапларни гапиради, чунки уларга шундай топшириқ берилган. Диктатура вакилларига ҳеч нарсани исбот қилиб бўлмайди чунки улар ҳалққа ва унинг вакилларига қулоқ соладиган ҳукумат эмас.\nХўш, шундай экан, бизнинг Диктатура вакиллари чиқишига муносабатимиз самарали бўлиши учун нима қилишимиз керак? Шунчаки номига бир норозилик чиқиши қилиш етарли эмас, деб ўйлайман. Агар биз кўпчилик бўлиб чиқиш қиламиз десак келинглар, аввал бу чиқишни самарали томонларини ҳар биримиз чуқур ўйлаб кўрайлик.\nШу муносабат билан сизларга менинг шу масалаларга алоқаси бўлган “Телба дунё” деган мақоламни кўриб чиқишларингизни таклиф қиламан. (http://forumuzbekistan.forum2x2.ru/t317p15-topic#897 ).\nАгар уни шу бугун ўқиган бўлсангиз биласизки у анча тўлдирилган ва бу ерда кўтарилаётган гапларга алоқаси бор фикрлар айтилган. Мени таклифим, биз А.Саидов бошлиқ диктатура вакилларининг БМТда қилган уятсизларча чиқишларига бир муносабат эмас балки умуман диктатура ҳукмрон давлатларда инсон ҳуқуқлари поймол қилиниши ҳоллари сурункали равишда, ҳеч бир камаймасдан давом этиб келаётгани ва БМТнинг ҳар 4 йилда уларнинг масалаларини қўриб чиқиши ҳам сурункали равишда, ўта самарасиз ҳолда давом этаётганини айтишимиз керак.\nБу худди оғир бир касални даволаш учун ҳар 4 йилда бир дўхтирларнинг консилиумини чақириш ва ҳар сафар даво бермаслиги аниқ бўлган эски дорилар ва муолижаларни қайта қайта таклиф қилишга ўхшаб кетаяпти.\nБундай (ночор) услубдан кимга фойдаю кимга зарар?\nБундан фақат Диктатурага фойда, чунки улар бир нарсани аниқ тушуниб шундай хулоса қилишадиган бўлишди: “Ҳар қандай танқидларга парво қилмасдан ўз гапингни гапиравериш, танқидларни қайириб ташлайвериш керак. БМТдагилар қари кампирга ўхшаб жавраб жавраб, охири жағлари чарчаб, ўзлари жим бўлиб қолар эканлар”.\nБу услубдан ҳам Ўзбекистон халқига, ҳам БМТга зарар. Чунки бу ҳар икки томон ҳам қанчалик кўп вақтлари ва меҳнатларини аямасдан ҳаракат қилишмасин натижа нуль билан тугайверади. Чунки дори ҳам, муолижа ҳам нотўғри бўлмоқда.


21 май — Кутубхоначилар куни сифатида нишонланади\nКитоб инсон учун муваффақият ва саодат калити, етук камол топишининг энг муҳим омили ҳисобланади. Илм излаб, мунтазам мутолаа билан шуғулланган одамнинг дунёқараши кенг, илмий, ахлоқий таълим-тарбияси юқори бўлади. Доимо тўғри йўлдан юради, яхшилик улашади, бошқаларни ҳам маънавиятли, маърифатли бўлишга чорлайди. Айниқса, биз яшаётган асрда диний экстремизм, терроризм, гиёҳвандлик, одам савдоси, ноқонуний миграция, “оммавий маданият” каби хавф-хатарлар кучайиб, инсоният асрлар давомида амал қилиб келган миллий ва диний эътиқод, қадриятларга путур етказаётган бир пайтда китобга бўлган эътиборни янада кучайтириш заруратини пайдо қилди.\nАйниқса, ёшларни ватанпарвар руҳда тарбиялаш, камол топиши, фаровон ҳаётини таъминлашда китобнинг ўрни беқиёс. Ўзбекистон Республикаси Президенти томонидан илгари сурган 5 та муҳим ташаббуснинг тўртинчиси ёшлар маънавиятини юксалтириш, улар ўртасида китобхонликни кенг тарғиб қилиш бўйича тизимли ишларни ташкил этишга қаратилгани бежиз эмас. Бугун барча йўналишда тизимли ислоҳотлар олиб борилаётган бир пайтда ушбу соҳада ҳам туб ўзгаришлар қилиш зарурати пайдо бўлди.\n2006 йилнинг 20 ноябрида “Республика аҳолисини ахборот-кутубхона билан таъминлашни ташкил этиш тўғрисида”ги Президент қарори қабул қилинган эди. Қарорда марказий кутубхонлар, барча таълим муассасалари ҳузурида Ахборот-ресурс марказлари(АРМ)ни тузиш ва унинг асосий вазифалари белгиланиб, аҳолига, айниқса, ёшларга замонавий ахборот технологияларидан фойдаланган ҳолда таълим олиш, миллий қадриятларни кенг тарғиб қилиш, электрон базалар, интернет ресурсларидан самарали фойдаланиш имконини яратиш кўзда тутилган эди. Аммо АРМ талаб даражасида фаолият кўрсата олмади.\nЯқинда Ўзбекистон “Миллий тикланиш” демократик партияси ҳудудий кенгашлари ва ундан сайланган депутатлар партия сайловолди Платформасида белгиланган вазифаларидан келиб чиқиб, мамлакатимиздаги барча Ахборот-ресурс марказлари фаолиятини ўрганган эди. Маълум бўлишича, АРМнинг аксарияти бугунги кун талабига жавоб бермайди. Моддий-техник таъминоти қониқарсиз, ахборот технологиялари билан тўла таъминланмаган, мавжудларининг фойдаланиш муддати аллақачон ўтаб бўлган. Бинолари таъмирталаб, ўқув хоналари тор, офис жиҳозлари эскирган, етишмайди. Интернет тармоғига уланмаган. Малакали мутахассислар йўқ, янги адабиётлар билан таъминлаш даражаси ҳам қониқарсиз. Китоб фондини бойитиш ишларига ҳам етарли даражада маблағ ажратилмаяпти. Ажратилган маблағлардан ҳам самарали фойдаланилмаяпти.\nНазорат-таҳлил натижалари тегишли идораларга тақдим қилиниб, бир неча бор Олий Мажлис Қонунчилик палатаси ҳамда маҳаллий Кенгаш депутатлари томонидан муҳокама қилинди, таклиф ва мулоҳазалар билдирилди.\nХўш, шундай шарт-шароитда аҳоли, айниқса, ёшлар маънавиятини юксалтириш, ҳар томонлама етук кадрлар тайёрлаш, китобхонликни кенг тарғиб қилиш борасида белгиланган мақсадларга эришиб бўладими, бу йўналишда қилинаётган саъй-ҳаракатлар кутилган самарани берадими? Албатта, йўқ.\nШу маънода, 7 июнь куни “Ўзбекистон Республикаси аҳолисига ахборот-кутубхона хизмати кўрсатишни янада такомиллаштириш тўғрисида”ги Президент қарори ўз вақтида қабул қилингани билан аҳамиятлидир.\nҚарор юқорида кўрсатиб ўтилган муаммо ва камчликларни тез, самарали ечишга ҳуқуқий асос яратиб, китобхонларга хизмат кўрсатиш, фондларни тўлдириш ва сақлаш, кутубхона жараёнларини автоматлаштириш, илмий-тадқиқот ва ташкилий-услубий фаолият, кадрлар тайёрлаш, қайта тайёрлаш ҳамда рағбатлантириш, халқаро ҳамкорликни кенгайтириш борасидаги тизимли ишларни янги босқичга кўтаради.\nҚарорга кўра, умумтаълим мактаблари ва ўрта махсус, касб-ҳунар таълими муассасалари қошида фаолият кўрсатаётган ахборот-ресурс марказлари фаолияти тугатилади. Аҳолига ахборот-кутубхона хизмати кўрсатишни сифат жиҳатдан янада яхшилаш мақсадида туман (шаҳар) ахборот-кутубхона марказлари ташкил қилинади.\nЯнги қарорда 2019-2024 йилларда Ўзбекистон Республикасида ахборот-кутубхона соҳасини ривожлантириш концепцияси, ахборот-кутубхона соҳасини ривожлантириш бўйича чора-тадбирлар дастури тасдиқланди. Ахборот-коммуникация технологияларини ривожлантириш жамғармасига тушадиган маблағларнинг икки фоизи Алишер Навоий номидаги Ўзбекистон Миллий кутубхонаси — ахборот-ресурс маркази ҳузуридаги бюджетдан ташқари Ахборот-кутубхона муассасаларини ривожлантириш жамғармасига ажратилди. Эндликда Миллий кутубхона қошида 186 та туман (шаҳар) ахборот-кутубхона марказларини ташкил этилади. Тугатилаётган ахборот-ресурс марказларининг китоб фонди ва штат бирликлари янгидан ташкил қилинаётган туман (шаҳар) ахборот-кутубхона марказлари ихтиёрига берилади.\nҚарорда Ахборот-кутубхона марказларининг асосий вазифалари белгиланди. Жумладан, марказ аҳолининг ижтимоий ҳимояга муҳтож қатламларга ҳам мустақил таълим олиш ва мулоқот доирасини кенгайтириш воситаси сифатида ахборотдан фойдаланиш имкониятларини яратади, фойдаланувчиларга ҳар қандай (босма, мультимедиа ва рақамли) ташувчиларда, шу жумладан, Интернет тармоғида сифатли ахборот манбаларидан фойдаланиш имкониятини беради, ўз ахборот-ресурсларини яратиш ва уларни сифатли тўлдириб бориш орқали китобхонларга анъанавий хизмат кўрсатиш усулидан уларни замонавий ахборот-кутубхона хизматлари билан таъминлашга ўтиш, масофадан хизматлар кўрсатишни ривожлантириш ва модернизация қилиш каби вазифларини бажаради.\nУшбу қарор ижросини таъминлаш бўйича манфаатдор вазирлик ва идораларнинг асосий вазифлари белгиланди, топшириқлар берилди. Икки ой муддатда қонун ҳужжатларига мазкур қарордан келиб чиқадиган ўзгартириш ва қўшимчалар тўғрисида Ўзбекистон Республикаси Вазирлар Маҳкамасига таклифлар киритиш вазифаси юклатилди.\nҚарорда ушбу соҳада фаолият кўрсатаётган ходимлар учун яна бир муҳим янглик ўз аксини топди. Ҳар йили 21 май — Кутубхоначилар куни сифатида нишонланадиган бўлди. Шунингдек, кутубхоначилар кўп йиллик ҳалол меҳнати ва ахборот-кутубхона соҳасини ривожлантиришга қўшган ҳиссаси учун давлат мукофотлари билан тақдирланди ва рағбатлантирилиб борилади.\nАлбатта, давлатимиз раҳбарининг “Ўзбекистон Республикаси аҳолисига ахборот-кутубхона хизмати кўрсатишни янада такомиллаштириш тўғрисида” қарори ЎзМТДПнинг мақсад ва вазифалари, сайловолди Платформаси билан ҳамоҳанг ва уйғун. Демак, ЎзМТДП фаоллари ва депутатлари ҳам ушбу қарор ижросини самарали таъминлашга муносиб ҳисса қўшмоғи лозим.\nхалқ депутатлари Сергели туман Кенгашига\n"Миллий тикланиш" ДП дан сайланган депутат\n“Рақамлашув, иқтисодиёт, хавфсизлик ва барқарор ривожланиш: Марказий Осиё ва Европа Иттифоқи учун истиқболлар” Мар...


Ижтимоий тармоқларда адолатсиз суд ҳукмларини фош қилган тожик адвокати 8,5 йилга озодликдан маҳрум этилди\nИжтимоий тармоқларда баъзи прокурорлар ва судьяларнинг хатти-ҳаракатлари тўғрисида мунтазам равишда шикоят қилиб келган адвокат ва собиқ суд ижрочиси Саиднуриддин Шамсиддинов Вахшда саккиз ярим йилга озодликдан маҳрум этилди.\nСуд уни Тожикистон Жиноят кодексининг етти моддаси, жумладан ноқонуний ер олди-сотдиси, фирибгарлик ва била туриб ёлғон маълумот тарқатиш билан айбдор деб топди. Шамсиддиновнинг қариндошлари, адвокат унинг танқидлари учун адолат учун курашда пул тўлаганига ишончи комил.\nМаҳкумнинг акаси Қамариддин Шамсиддинов 12 январь куни Саиднуриддин Саиди Садр тахаллуси билан ўз постларини ижтимоий тармоқларда жойлаштирганини ва бу «расмийларга ёқмаслигини» айтди.\nУ судьялар ва прокурорларни қоралаган барча хабарларни унинг ижтимоий тармоқдаги саҳифасида кўриш мумкин. Масалан, у шундай деб ёзган эди: “Хатлонда судьялардан баъзилари ... хато йўлни тутдилар ва одамлар тақдирини нотўғри йўл билан ҳал қилишди, асоссиз равишда қоралашди (муаллиф» говсуд «иборасини ишлатган — муҳаррирнинг эслатмаси).“\nАдвокат Файзи Оли шундай дейди: «Мен адвокат сифатида судда гувоҳлик бердимки, фуқаролар президентга, Бош прокуратурага ёки Олий судга шикоят қилиш ҳуқуқига эга, аммо менинг ҳамкасбим барибир шу сабабларга кўра судланган».\nСуд жараёни тафсилотларига ойдинлик киритиш учун журналист 6 январь куни судья Ахлиддин Назарзодага мурожаат қилди, аммо судья Саиднуриддин Шамсиддинов иши бўйича саволни эшитиб, телефонни қўйди ва бошқа қўнғироқларга жавоб бермади.\nМаҳкумнинг қариндошлари ва адвокати суд ҳукмидан норози эканликларини ва аллақачон юқори идораларга апелляция шикояти юборганликларини айтишади. Саиднуриддин Шамсиддиновнинг онаси Салтанат Шералиева суд залида ўтирганида ва ўғлининг ҳукмини эшитганда ҳушидан кетганини айтди. Унинг сўзларига кўра, у касалхонада ўзига келган.\nГувоҳлардан бирининг айтишича, «бошқа тингловлардан фарқли ўлароқ, Шамсиддиновга қарши суд жараёнида ўндан ортиқ милиция ходими суд биносини ўраб олишган. Маҳкумнинг онаси ҳушидан кетганида, улар уни суд залидан олиб чиқишга рухсат ҳам бермаган. Фақат бақириқ ва норозилик пайдо бўлганидан сўнггина, уни залдан олиб чиқишган».\nСаиднуриддин Шамсиддинов иши бўйича сўнгги суд мажлиси ўтган йилнинг 25 декабрида бўлиб ўтди. Маҳкумнинг ўзи, сўнгги сўзида, ўзини айбсиз деб эълон қилди ва унга қўйилган барча айбловларни рад этди. Бироқ, Шамсиддиновнинг адвокати Нусратулло Мирзоев судья ўз мижозининг норозилигини суд жараёнида Шамсиддиновнинг айбининг исботи сифатида ишлатганини айтди.


1. Жанубий Помир-Олойдаги камёб эндемик тур.\nИкки йиллик ўсимлик. Пояси 20–40 см баландликда, тик, тўғри, қалин тукли, йўл-йўл, жўякли, шохлари баргли. Баргларининг устки томони ингичка, тўрсимон, пастки томони кулранг, қалин тукли, четлари тикансимон тишли, тескари тухумсимон. Саватчаси шарсимон диаметри 2,5–3,5 см (учи тўмтоқ) қалин тўрсимон тукли. Ўрама баргчалари ўткир, узун, учбурчаксимон, узунлиги 4 см, тиканли. Гул ўрнининг дағал туклари силлиқ. Гултожи оқиш-сариқ. Данакчаси тескари тухумсимон, қанотчаси қорамтир доғли. Май–июнда гуллаб, меваси августда етилади.\nҲисор тизмасининг жанубиғарбий тармоқларида, Кўҳитанг тизмасида ва Келиф-Шеробод тепаликларида тарқалган (Сурхондарё ва Қашқадарё вилоятлари). Туркманистонда ҳам учрайди.\nКулранг соз тупроқларда ўсади.\nОқтош қишлоғи атрофида 70 тупдан иборат 2 та популяцияси аниқланган.\nТабиий ерларнинг бузилиши ва молларнинг кўплаб боқилиши туфайли камайиб кетган.


Бир ҳадисда ўн фойда... - Fitrat.uz\nБош саҳифа / Ҳадис / Бир ҳадисда ўн фойда…\nYanvar 28, 2018\tБир ҳадисда ўн фойда…da fikr bildirishni o'chirish 268 Кўришлар\nعن انس رضي الله عنه قال : مر النبي صلى الله عليه وسلم بإمرأة تبكي عند قبر فقال : “اتقي الله وصبري” ، فقالت : إليك عني : فإنك لم تصب بمصيبتي! ولم تعرفه، فقيل لها :إنه النبي صلى الله عليه وسلم ، فأتت باب النبي صلى الله عليه وسلم فلم عنده بوّابين، فقلت لم أعرفك، فقال : “إنما الصبر عند الصدمة الأولى “ متفق عليه\nМусибат етган пайтда сабрсиз бўлиш, тақвосизликка олиб келади.\nИсломда мадҳ қилинган сабр – мусибатнинг аввалида қилинганидир. Бошида бесабрлик қилиб, кейин иложсизликдан қилинган сабр эмас… Чунки кунлар ўтган сайин инсон овуниб, тинчланиши табиий ҳол. Бундай вақтда қилинган сабрдан эса фойда йўқ.\nШариат аҳкомларига номувофиқ ҳолатга шоҳид бўлган киши амру маъруф, наҳий мункар (яхшиликка чақириб, ёмонликдан қайтариш) қилиши лозимлиги.\nИнсон ўзига етган мусибатга чиройли сабр қилиб, Аллоҳнинг қазои–қадарига рози бўлиб, нияти ва собитқадамлигини яхши қилиб ажр савобга эришади. Шунинг учун Расулуллоҳ соллаллоҳу алайҳи васаллам ҳадисда зикр қилинган аёлни тақвога (Аллоҳнинг амрига бўйсуниш, қайтарган нарсаларидан тийилиш) ва сабр қилишга амр қилдилар.\nМусибатдан азоб чекаётган кишини авф этиш ва унинг узрини қабул қилиш. Бунга асос, Расулуллоҳ соллаллоҳу алайҳи васалламга: «Нари тур, чунки сенга мендаги мусибат етмагандир ва уни билмайсан ҳам», – деган аёлнинг олдидан кетганликлари…\nНасиҳат қилувчи насиҳат ва мавъиза қилинганда ўзига етган озорларни кўтариши ва сабр қилиши лозим. Чунки Расулуллоҳ соллаллоҳу алайҳи васаллам ҳалиги аёлнинг ёқимсиз муомаласини кўтардилар. Аслида, бу гаплари учун унга муомаласига яраша қўпол муомала муносиб эди.\nҲоким, қози каби халқ ишларига масъул шахслар эшиклари олдига раиятни киришини ман қиладиган қоровулларни қўйиб олмаслиги.\nҲоким ва мусулмонларнинг ишларидан бирор бир иш зиммасига юклатилган шахслар эътиборларини тортган ҳар бир нарсани шахсан ўзлари бориб кўриши, яхшиликка буюриши, ёмонликдан қайтариши, хатосини кечириши, ҳожат истакларини бажо келтириши, камчиликларини тўлдириши, узрларини қабул этиши лозим.\nҲоким ва мусулмонларнинг ишларига масъул шахслар халқдан ажралиб турадиган ҳолатда бўлмасликлари лозим. Ва унвонларини фарқлаб турадиган белги ёки кийимларни киймасликлари лозим. Чунки ҳадисда зикр қилинган аёл оддий одамлардан эди. Расулуллоҳ соллаллоҳу алайҳи васалламни танимаганининг сабаби, ул зоти бобаракотнинг оддий одамлардан ажралиб турадиган алоҳида белги – аломатлари йўқ эди.\nУшбу хадиси шарифдан аёллар ҳам эркаклар каби қабрларни зиёрат қилишлари жоизлиги олинади. Чунки бу иш мумкин бўлмаганда, Расулуллоҳ соллаллоҳу алайҳи васаллам ҳалиги аёлни йиғлашдан қайтарганларидек, қабрни зиёрат қилишдан ҳам қайтарган бўлар эдилар.\nТошкент тумани “Холмуҳаммад ота” жоме масжиди имом хатиби\nАввалги МЕНИНГ ИСМИМНИ АЙТИШГА ҲОЖАТ ЙЎҚ\nКейинги Тожикистон ҳукумати ҳалол бўлмаган гўшт маҳсулотларини мамлакатга олиб киришни тақиқлади


Дунё, янгиликлар: Шри Ланкада тақиқланган бурқа, рекордни янгилаган «Қасоскорлар» ва Испания парламентига келган радикал ўнгчилар - BBC News O'zbek\nImage caption Тақиқ кучга кирди, аммо у ниқобга тегишлими ёки ҳижобга экани аниқлаштирилмаган\nШри Ланкада жамоат жойларида бурқа ва ниқобда юриш тақиқланди.\nШри Ланка ҳукумати 21 апрел куни юз берган худкуш ҳужумлар ортидан жамоат жойларида бурқа ва ниқобда юришни тақиқловчи фавқулодда тартибларни жорий этди.\nҲукумат баёнотида ниқоб ва бурқа номи тилга олинмаган бўлсада, «юзни тўсиб турувчи ҳар қандай либоснинг миллий хавфсизликни таъминлаш мақсадида тақиқланиши» айтилади.\nЧет элликлар ҳам соқолга қўйилган тақиқ билан юзлашадими?\nШри Ланкадаги портлашларда аслида қанча одам ҳалок бўлган?\nЖинсий тажовуз ҳақида шикоят қилгани учун тириклай ёқиб юборилган қиз\nРасмийларга кўра, мамлакатда худкуш ҳужумларнинг қайтадан кузатилиши эҳтимоли юқори ва шу сабабдан шахсни аниқлашга имкон бермайдиган либослар хавфсизлик чоралари кўришга халал беради.\n21 миллионли Шри Ланка аҳолисининг 10 фоиздан камроғи Исломга эътиқод қилади ва муслималарнинг жуда кам қисми жамоат жойларида диний либосларда юради.\nКамида 250 инсонни ҳаётдан олиб кетган портлашларга алоқадорликда гумонланиб, 150 шахс ҳибсга олинган. Бундан ташқари мамлакат бўйлаб ИШИДнинг 140 нафар издошини қўлга олиш амалиёти давом этмоқда.\n«Қасоскорлар: Интиҳо» (Avengers: Endgame) филми қисқа муддатда $1 миллиард даромад келтирди\nСуперқаҳрамонларга бағишланган «Қасоскорлар: Интиҳо» блокбастери кино тарихида жуда кам муддат ичида $1 миллиардлик маррани кесиб ўтган филмга айланди - «Қасоскорлар» атиги беш кун ичида $1,2 миллиард ишлаб топган.\nАҚШдаги чипталар сотувининг ўзи филм ижодкорларига $350 миллион келтирган. Хитой «Қасоскорлар: Интиҳо» севиб томоша қилинган иккинчи давлатга айланган - чинликлар бу блокбастерни кинотеатрларда кўриш учун $330,5 миллион сарфлаган.\nМазкур филм 2008 йили «Темир Одам» билан бошланган Қасоскорлар франшизидаги 22-киноасардир.\nРадикал ўнгчилар илк бор Испания парламентидан жой эгаллади\nЯкшанба куни Испанияда ўтган сайловда шу вақтгача қудратда бўлган Социалистик партия ғолиб бўлди, бироқ ўта ўнгчи Vox партиясининг парламентдан ўрин эгаллагани энг муҳим воқеага айланди.\nVox 10 фоиздан ошиқроқ овозни қўлга киритган, лекин шу натижанинг ўзи радикал ўнгчиларнинг парламентдаги 350 ўриндан 24 тасини эгаллаши учун етарли бўлган.\nЕвропанинг бошқа мамлакатларида кузатилаётган ҳолат каби, сўнгги йилларда, Испанияда ҳам радикал ўнгчи популистларнинг машҳурлиги ортиб бормоқда.\nVox партияси маданиятлар хилма-хиллиги, феминизм ва чекланмаган иммиграцияга қарши чиқишлари билан маълум.\nДиктатор Франсиско Франконинг 1975 йилда вафот этиши ортидан, узоқ вақт, Испанияда ўта ўнгчиларнинг ҳеч қандай истиқболи йўқ, деб ҳисоблаб келинар эди. Бироқ Vox партиясининг кечаги ғалабаси бунинг аксини исботламоқда.\nЭкспертларнинг тахмин қилишича, радикал ўнгчиларнинг машҳурлиги ортишига Каталония мустақиллигини эълон қилиш йўлида давом этаётган уринишлар сабаб бўлган.\nЎнгчилар Каталония бўлгинчилари билан муроса қилиш истагини билдирган Бош вазир Педро Санчезни ватанга нисбатан хиёнатга қўл уришда айблаб келади.


Бош прокурорга икки янги ўринбосар тайинланди - UzNews.uz\nЎзбекистон Республикаси Бош прокурорининг биринчи ўринбосари лавозими бироз муддат бўш турган эди.\nАбдуҳалим Холмахматов Бош прокурорнинг биринчи ўринбосари этиб тайинланган. Ушбу тайинловга қадар у Қашқадарё вилояти халқ қабулхонаси раҳбари бўлган.\nБош прокурор ўринбосари - Ўзбекистон Республикаси Ҳарбий прокурори лавозимига эса Шуҳрат Узоқов тайинланди. Эслатиб ўтамиз, Шуҳрат Шарапович Узоқов аввал ҳам Ҳарбий прокурор лавозимида фаолият юритган.\nШунингдек, у Ўзбекистон Республикаси Бош прокуратураси ҳузуридаги Солиқ, валютага оид жиноятларга ва жиноий даромадларни легаллаштиришга қарши курашиш департаменти бошлиғи, Ўзбекистон Республикаси Президентининг Самарқанд вилоятидаги Халқ қабулхонаси раҳбари ҳам бўлган.


Божхона тўловларидан бўйин товлашга уриниш фош этилди\nБожхона тўловларидан бўйин товлашга ...\nБожхона ходимлари ташқи иқтисодий фаолият йўналишидаги божхона қоидабузарлик ҳолатларига чек қўйишди.\nЖумладан, Тошкент шаҳар божхона бошқармаси “Чуқурсой” ташқи иқтисодий фаолият божхона пости ходимлари томонидан пойтахтимизда фаолият юритаётган масъулияти чекланган жамият номига хориждан темир йўл контейнерида келган юклар “Уй-рўзғор товарлари”ни божхона кўригидан ўтказиш давомида божхона юк декларациясида ҳамда юк кузатув ҳужжатларида кўрсатилганидан ортиқча 400 рулон “Мебел учун лента” ҳамда 278 дона “Ошхона пичоқлари” товарлари борлиги аниқланди.\nАниқланган товарларнинг умумий қиймати салкам 20,5 миллион сўмни ташкил этар экан.\nШунингдек, “Арк булоқ” ташқи иқтисодий фаолият божхона пости ходимлари томонидан яна бир корхоналардан бирининг номига келган ҳўл меваларни божхона кўриги давомида юк кузатув хужжатлари билан божхона юк декларациясида тафовутлар борлиги аниқланди. Натижада ҳужжатларда кўрсатилганидан кейин 2,3 тонна маҳсулотлар учун 70,6 миллион сўм қўшимча божхона тўловлари ҳисобланди.\nЯна бир шунга ўхшаш ҳолатда, “Тошкент-товар” ташқи иқтисодий фаолият божхона пости ходимлари томонидан хориждан корхона номига келтирилган “ресторан анжомлари” товарлари божхона кўригидан ўтказилганда божхона юк декларациясида ҳамда юк кузатув ҳужжатларида кўрсатилмаган 36 дона юмшоқ мебеллар ҳамда кўрсатилганидан ортиқча 768 дона “идиш товоқлар”, “газ плитаси” товарлари борлиги аниқланди. Мазкур товарларнинг умумий қиймати салкам 78 миллион сўмни ташкил этар экан.\nШу каби ҳолат “Сергели” ташқи иқтисодий фаолият божхона пости ходимлари томонидан ҳам аниқланди. Хориждан корхона номига келган юклар божхона юк декларацияси ҳамда юк кузатув ҳужжатлари асосида божхона кўригидан ўтказиш натижасида ҳужжатларда кўрсатилмаган умумий оғирлиги 4 тоннадан ортиқ бўлган “Металл пардалар учун ушлагичлар” товари борлиги маълум бўлди. Натижада жами 10,7 миллион сўм қўшимча божхона тўловлари ҳисобланди.\nҲозирда юқоридаги ҳолатлар юзасидан божхона текширув ҳаракатлари давом эттирилмоқда.


Янгиер шаҳрида минерал ўғит ишлаб чиқарадиган йирик завод қуриш режалаштирилган\nТошкент, Ўзбекистон (UzDaily.uz) -- Бу ҳақда Президент Шавкат Мирзиёев Сирдарё вилояти фаоллари ва мутасадди раҳбарлар иштирокидаги йиғилишда маълум қилди. Бу ҳақда Ўзбекистон Республикаси Президентининг Матбуот хизмати хабар беради.\nЯнгиер шаҳрида 2019-2023 йилларда йилига 300 минг тонна аммиак ва 360 минг тонна карбамид минерал ўғитини ишлаб чиқариш заводини қуриш бўйича йирик лойиҳани амалга ошириш режалаштирилган. Бунинг учун хорижий инвестициялар жалб этиш, Жанубий Корея, Германия, Япония, Хитой каби давлатларнинг замонавий технологияларини олиб келиш мўлжалланган. Завод фойдаланишга топширилгач 850 та янги иш ўрни яратилади.


Роналду «Юнайтед»га қайтди\nМақола нашр қилинди 28.08.2021\n1) Роналду «Ювентус»дан кетиши мумкинлиги ҳақидаги миш-мишлар ўтган мавсум якунланиши биланоқ чиқа бошлаганди. Португалиялик футболчи мавсумнинг сўнгги турида «Болонья»га қарши ўйинда захирада қолдирилди, бу ўйин натижасига кўра «Кекса синьора» бир амаллаб Чемпионлар лигасига йўлланмани қўлга киритди. Аммо Криштиану билан боғлиқ вазиятни аллақачон сенсацияга айлантиришганди. Қолаверса, у жамоа билан ЕЧЛни қаторасига икки мавсумда 1/8 финалдаёқ тарк этди. Ниҳоят Макса Аллегри жамоа бош мураббийлигига тайинланди — уларнинг 2018/19 йилги мавсумдаги ҳамкорлиги икки томонда ҳам ёқимли таассуротлар қолдирмаганди. «Реал», «Манчестер Юнайтед», «ПСЖ» ва Роналдунинг илк жамоаси Лиссабон «Спортинг» клуби унинг кейинги манзили бўлиши мумкинлиги ҳақида хабарлар чиқди… «Сити»ни эса дастлаб ҳеч ким тилга олмаётганди.\n4) 22 август куни кечқурун яна шов-шувли хабарлар оқими кузатилди. Таниқли инсайдер Фабрицио Романо твиттерда «Удинезе»га қарши мавсумнинг биринчи ўйинида ҳам Роналду захирада қолганини футболчи клубдан кетмоқчилиги билан изоҳлади. Шу билан бирга, журналист Туринга ушбу 36 ёшли португалиялик трансфери борасида бирорта сўров келмаганини қўшимча қилганди.\nАллегри эса бошқачароқ изоҳ берди — у ўйиндан олдин футболчига ўз қарорини тушунтиргани ва иккинчи бўлимда майдонга тушишга тайёр туришни тайинлаганини айтди.\n6) Кейинги куни учрашувлар бўлиб ўтди. Sky Sport нашри маълумотига кўра (уни кейинроқ бошқа инсайдерлар ҳам тасдиқлашди), «Ювентус» Роналдуни қўйиб юборишга рози бўлган, фақат бир кун ичида 28-30 миллион евро тўлайдиган харидор топилиши шарти билан. Клуб янги ҳужумчи олишга улгуриши керак эди. Позиция максимал аниқ эди — тўланг ва олиб кетинг. Лекин бу вақтда «Сити» шартномаси кейинги йил ёзида тугайдиган 36 ёшли футболчини текинга қўлга киритиш ёки бирор футболчисига алмаштириш ҳақида ўйлаётганди. Аммо бу борадаги музокаралар самарасиз якунланди.\nСульшер: Роналду захирада ўтириш учун келмади\nГидо Алберс «Юнайтед»дан норози\nРоналду ўзига қадрдон 7-рақамни ололмаслиги мумкин